cyanic-selkie/wikianc huggingface dataset:
རྩམ་པ།
བོད་ཟས་རྩམ་པ་དང་འབྲེལ་བའི་བཅའ་བཟོའི་རིག་གནས་གཞན་འགའ།
བོད་མི་རིགས་ལ་མཚོན་ན་གདོད་མའི་ཆོས་ལུགས་ཀྱི་རྨང་གཞིའི་ཐོག་བོན་ཆོས་དར་བ་དང༌། དེ་ནས་ནང་བསྟན་ཆོས་ལུགས་དར་བ་བཅས་ཀྱི་བརྒྱུད་རིམ་ཁྲོད་ཆོས་ལུགས་ཀྱི་བྱེད་སྒོའི་ཆོ་ག་སྣ་ཚོགས་འདོན་སྒྲུབ་ཉམས་ལེན་བྱེད་སྲོལ་ཡོད་པ་དེ་འབྲེལ། མཆོད་གཏོར་སོགས་བཅའ་བཟོའི་རིག་གནས་ཀྱང་སྣ་ཚོགས་ཤིག་དར་ཁྱབ་བྱུང་ཡོད། དེ་ལ་ཆོས་ཀྱི་ཆོ་ག་ཕྱག་ལེན་མི་འདྲ་བ་སྣ་ཚོགས་ཤིག་ཡོད་པ་དེ་བཞིན། འདོན་སྒྲུབ་ཀྱི་བཅའ་བཟོའི་མཆོད་གཏོར་སོགས་ཀྱང་འདྲ་མིན་སྣ་ཚོགས་ཤིག་ཡོད་པ་དེ་དག་ཕལ་ཆེ་བ་རྒྱུ་རྩམ་པས་བཟོ་བཞེངས་བྱེད་སྲོལ་ཡོད་མོད། འོན་ཀྱང་རེ་རེ་བཞིན་ངོ་སྤྲོད་བྱེད་རྒྱུ་མང་དོགས་ཀྱིས་འབྲི་བར་མི་ཞུགས་པར། འདིར་དུས་རྒྱུན་བོད་མིའི་སྤྱི་ཚོགས་ཁྲོད་རྩམ་པ་དང་འབྲེལ་ཞིང་དར་སྤྱོད་ཆེ་བའི་རིག་གནས་ཀྱི་སྣང་ཚུལ་འགའ་ངོ་སྤྲོད་རོབ་ཙམ་ཞུ་བ་ལ། *བསང་རྩམ་ནི། བོད་མི་རིགས་ལ་མཚོན་ན་གདོད་མ་ནས་ཡུལ་ལྷ་གཞི་བདག་གི་ཚོགས་བསྙེན་བཀུར་མཆོད་བསྟོད་ ཀྱིས་བསྟེན་སྲོལ་ཡོད་པ་དེ་བཞིན། ཡུལ་ལྷ་གཞི་བདག་སོགས་ལ་བཀུར་བསྟིས་གསོལ་ཅིང་ཕུལ་མཆོད་ཀྱི་ཟས་སྣ་ཞིག་སྟེ། མིང་ལ་བསང་རྩིའམ་བསང་རྫས་ཟེར་ཞིང་། དེ་ནི་གཙོ་བོ་བོད་ཟས་རྩམ་པ་དང༌། ཇ་ལོ། མར། ནས་སོགས་དཀར་ཟས་འགའ་བསྲེས་སྦྱོར་གྱིས་གྲུབ་པ་ཞིག་ཡིན། *རིལ་བུ་ནི། དེ་ཡང་ཡུལ་ལྷ་གཞི་བདག་སོགས་ལ་ཕུལ་མཆོད་ཀྱི་བསང་རྫས་གཙོ་བོ་ཤིག་སྟེ། རྩམ་པ་བརྫིས་ཏེ་ཆེ་ཆུང་གཅིག་པའི་རིལ་བུ་བཟོ་བ་དེ་ལ་ཟེར་ཞིང་། བསང་རྩི་གཞན་ལས་རིལ་བུ་ནི་ཕན་ནུས་ཆེ་བ་མ་ཟད། རིལ་བུའི་གྲངས་ཅི་ཙམ་མང་ན་དེ་ཙམ་གྱིས་བྱིན་རླབས་ཡོད་པར་རྩིས་ཏེ། དུས་རྒྱུན་དོན་གནོད་གལ་ཆེན་གྱི་སྐབས་སུ་སྐྱེས་པ་དག་གིས་རྩམ་པས་རིལ་བུ་བཟོས་ཏེ་བསང་མཆོད་བྱེད་སྲོལ་ཡོད། གཞན་རིལ་བུ་ནི་བསང་རྫས་ཁོ་ནར་སྤྱོད་པ་མ་ཡིན་པར་ཆོས་ཀྱི་ཆོ་ག་གཞན་དག་ལའང་བཀོལ་སྤྱོད་བྱ་སྲོལ་ཡོད། དེང་སྐབས་སྤྱི་ཚོགས་དར་རྒྱས་ཀྱི་དབང་གིས་རིལ་བུ་བཟོ་བར་དཀའ་སྤྱད་རྩོལ་སྒྲུབ་ཀྱི་ལག་བཟོའི་ངལ་བ་བསྟེན་མི་དགོས་པར། འཕྲུལ་ཆས་སོགས་ཀྱིས་བཟོས་པའི་རིལ་བུ་དགོན་པ་དང་ཚོང་ཁང་སོགས་སུ་ཉོ་རྒྱུ་ཡོད་སྟབས་ཕལ་ཆེ་བས་དེ་ལས་ཉོས་ཏེ་མཆོད་ཀྱིན་ཡོད། *ལྷ་བཤོས་ནི། ནད་གདོན་བགེགས་བར་ཆད་སོགས་སེལ་བའི་ཐབས་སུ་རིམ་གྲོ་སྒྲུབ་སྐབས་མཆོད་བཀུར་བྱེད་སའི་ཡི་དམ་གྱི་ལྷ་དང༌། ཆོས་སྐྱོང་སྲུང་མ། ཡུལ་ལྷ་གཞི་བདག་སོགས་ལྷ་རྣམས་ཀྱི་གཟིགས་དབྱིབས་རྩམ་པས་བཟོས་ཏེ། མཆོད་བསྟོད་བསྙེན་སྒྲུབ་བྱེད་པའི་མཆོད་རྫས་དེ་ལ་ཟེར་ཞིང༌། དུས་རྒྱུན་འཚོ་བའི་ནང་ཁྱིམ་གྱི་རིམ་གྲོ་སྒྲུབ་པ་དང་དགོན་པའི་འདོན་ཆོག་སོགས་ཀྱི་སྐབས་སུ་ལྷ་བཤོས་བཟོ་སྲོལ་ཡོད། *གྲོ་སོ་ཕྱེ་མར་ནི། བཀྲ་ཤིས་རྟགས་བརྒྱད་སོགས་ཀྱི་རི་མོའི་བྲིས་རྒྱན་མཛེས་པའི་ཤིང་གཞོང་ནང་རྩམ་པ་ཕྱེ་མར་བླུགས་ཤིང༌། དེའི་སྟེང་ཁར་ནས་ཀྱི་སྙེ་མ་དང་རྨ་བྱའི་སྒྲོ་བཅས་བཙུགས་པའི་མཆོད་རྫས་དེ་ལ་ཟེར་ཞིང༌། གྲོ་སོ་ཕྱེ་མར་ནི་བོད་མི་རིགས་ཀྱི་བཀྲ་ཤིས་རྟེན་འབྲེལ་མཚོན་བྱེད་ཅིག་སྟེ། ལོ་གསར་དང༌། གཉེན་སྒྲིག ཁང་གསོལ་སོགས་ཀྱི་དུས་སྟོན་མཛད་སྒོའི་སྐབས་བཀོལ་སྤྱོད་བྱེད་ཀྱིན་ཡོད་ལ། དེ་ནི་གཙོ་ཆེ་བ་དབུས་གཙང་ཁུལ་དུ་དར་ཁྱབ་ཆེ་བ་ཞིག་ཡིན། *ར་བོ་ནི། བོད་མིའི་བསང་མཆོད་ཀྱི་རྣམ་པ་གཞན་ཞིག་སྟེ། སྔོན་བོད་གདོད་མའི་ཆོས་ལུགས་དར་བའི་སྐབས་ར་མ་གསོན་པོ་དངོས་སུ་མེ་ལ་བསྲེག་ནས་དམར་མཆོད་བྱེད་སྲོལ་ཡོད་ཀྱང༌། ཕྱིས་སུ་ཆོས་ལུགས་ཀྱི་རྣམ་པ་འཕེལ་རྒྱས་བཅོས་སྒྱུར་གྱིས་སྲོག་གཅོད་ཀྱི་ལས་ལ་འཛེམས་དོགས་བྱེད་པའི་བསམ་བློའི་རྨང་གཞི་བྱུང་བ་དང༌། ར་མ་སོགས་དངོས་སུ་དམར་མཆོད་མི་བྱེད་པར་ཚབ་མཚོན་དུ་རྩམ་པས་ར་མའི་གཟུགས་དབྱིབས་བཟོས་ཏེ་བསང་དུ་གཏོང་བའི་སྲོལ་དར། དེ་ནས་བཟུང་བོད་མི་རིགས་ཁྲོད་དུས་རྒྱུན་རྩམ་པས་ར་མའི་གཟུགས་དབྱིབས་བཟོས་ཏེ་དམར་མཆོད་ཀྱི་ཚབ་མཚོན་པར་བྱེད་པའི་སྣང་ཚུལ་དེ་བྱུང་མོད། འོན་ཀྱང་སྔོན་གྱི་གོམས་པ་ལ་ཕྱོགས་པའི་བག་ཆགས་ཀྱི་དབང་གིས། དེང་ནའང་ར་མ་དངོས་སུ་དམར་མཆོད་བྱེད་མཁན་བོད་སྤྱི་ཚོགས་ནང་འགའ་རེ་སྣང༌།
བོད་ཟས་རྩམ་པའི་ཕན་ནུས།
བོད་ཟས་གཙོ་བོ་རྩམ་པ་ནི་བཟའ་བཏུང་དུ་སྤྱད་དེ་ལྟོ་བ་འགྲངས་བྱེད་གཅིག་པུ་མ་ཡིན་པར། དེ་ལ་མིའི་ཁམས་དང་བསྟུན་གཟུགས་གཞིའི་འབྱུང་ཁམས་གསོ་བ་སོགས་ཀྱི་ཕན་ནུས་ཀྱང་མི་དམན་པ་ཞིག་མངོན་སུམ་དུ་ལྡན་ཡོད། བོད་ཟས་རྩམ་པ་ནི་ཟས་རིགས་གཞན་དག་དང་བསྡུར་ན་རོ་བཅུད་ཤིན་ཏུ་ཆེ་སྟབས་བཀྲེས་ལྟོགས་སེལ་བའི་ཡུན་རིང་ཞིང་གཟུགས་གཞི་ལ་འཕྲོད་པ་མ་ཟད། གཞན་འབྱུང་ཁམས་ཀྱི་ནད་རིགས་ཀྱང་མང་པོ་ཞིག་སེལ་བའི་ཕན་ནུས་ཐོན་གྱི་ཡོད། དེ་ལ་བོད་དམངས་ཁྲོད་ངག་རྒྱུན་དུ། ཆམ་ནད་ཕོག་ན་རྩམ་པ་ཟོ་ཞེས་ཆམ་པའི་ནད་སོགས་ཕོག་སྐབས་རྩམ་པ་ཟོས་ན་ཕན་ཐོགས་ཡོད་པའི་ཤོད་སྲོལ་ཡོད། དེ་བཞིན་ལོ་ལོན་རྒན་འཁོགས་སོགས་ལ་རླུང་ནད་བྱུང་བ་ཡིན་ན་རྩམ་ཁུ་བསྐོལ་ཏེ་འཐུང་ན་ཕན་པ་དང༌། དེ་མིན་ཐག་རིང་དུ་སོང་སྟེ་ངལ་དུབ་ཀྱིས་རྐང་ལག་ན་བ་ཡིན་ན་རྩམ་བྱུགས་བརྒྱབ་པས་ཕན་པ་བཅས་ངལ་རྩོལ་མང་ཚོགས་ཁྲོད་དུའང་རྩམ་པ་ལ་བརྟེན་ནས་ནད་བཅོས་བྱེད་ཐབས་སྣ་ཚོགས་ཤིག་ཡོད། གཞན་གསོ་རིག་སྨན་གཞུང་དུའང་ར་མཉེ་རྩ་བ་སྟོན་དུས་བརྐོས་པ་གཙང་སེལ་གྲིབ་སྐམ་བྱས་པའི་ཕྱེ་མ་རྩམ་པ་དང་བསྲེས་ནས་ཐུག་པ་དང༌། ཟན་ཆང་བསྐོལ་ཏེ་བསྟེན་པས་ཆུ་སེར་གྱི་ནད་དང་རྒས་ཀ་སྲ་བ་ལ་ཕན་ཚུལ་དང༌། དེ་མིན་གག་ལྷོག་གཟེར་གསུམ་སོགས་གཉན་ནད་རིགས་གློ་བུར་དུ་བྱུང་བ་ཡིན་ན་གྲོ་ཕྱེ་དང༌། ནས་ཕྱེ། རྩམ་པ་སོགས་ཕན་ཚུལ། གཞན་སྙིང་ནད་དང་བུད་མེད་ཀྱི་ཆུ་སྐྲངས་ནད་སོགས་ལའང་རྩམ་པ་ཕན་པ་བཅས་བོད་ཟས་རྩམ་པས་བཅོས་ཐུབ་པའི་ནད་རིགས་མང་པོ་ཞིག་ཡོད་པར་བཤད་འདུག་པས། འདིར་དཔེར་མཚོན་གྱི་ཚུལ་དུ་འགའ་ཞིག་ལས་བརྗོད་མེད་པས། ཞིབ་ཏུ་ཤེས་རྟོགས་འདོད་ན་འབྲེལ་ཡོད་སྨན་གཞུང་ཁག་ཏུ་གཟིགས་པར་འཚལ། མཐའ་དོན་དུ། དེ་ལྟར་སྤྱིར་རང་ཅག་ཁ་བའི་ལྗོངས་སུ་བོད་ཟས་གཙོ་བོ་རྩམ་པས་བཅའ་བཟོའི་ཟས་རིགས་མང་པོ་ཞིག་དང་སྤྱོད་ཁྱབ་ཀྱི་རིག་གནས་ཀྱང་མང་པོ་ཞིག་གནའ་ནས་ད་ལྟའི་བར་བྱུང་ཡོད་པ་དེ་འབྲེལ་དེང་གི་དུས་རབས་འདིར་བོད་མི་རིགས་ཀྱི་ཁ་ཟས་གཙོ་བོ་རྩམ་པ་ནི་མཐོ་སྒང་གི་རི་ལུང་འདི་ལས་ཕར་བརྒལ་གྱིས་ད་ཆ་ནུབ་ཕྱོགས་ཀྱི་སྟོབས་ཆེན་རྒྱལ་ཁབ་ཨ་རི་སོགས་སུ་དར་སྤེལ་བྱས་དང་བྱེད་བཞིན་ཡོད། ཁོ་བོས་གོང་དུ་བོད་ཟས་རྩམ་པའི་སྐོར་ནས་གཙོ་ཆེར་འགའ་རགས་རམ་ཙམ་ཞིག་ལས་བརྗོད་མེད་པས། ཞིབ་རྒྱས་སུ་འབྲེལ་ཡོད་ཡིག་ཆ་གཞན་རྣམས་སུ་གཟིགས་རྒྱུ་དང༌། ཁོ་བོས་འགྲེལ་བརྗོད་བྱས་པའི་ཁྲོད་ནོར་ཉེས་ཀྱི་ཆ་མང་པོ་ཞིག་ཡོད་སྲིད་པས། ཐུགས་འགལ་མེད་པར་ཀུན་གྱིས་དགོངས་འཆར་ལྷུག་བརྗོད་གནང་བར་ཞུ།
ཁ་གསབ།
རྩམ་པ་ནི་བོད་མིའི་སྲོལ་རྒྱུན་གྱི་ཟས་རིགས་ཐུན་མོང་མ་ཡིན་པ་ཞིག་ཡིན་ཏེ་བཟོ་བདེ་བ་དང༌སྤྱོད་བདེ་བ། ཉར་བདེ་བ། འཁྱེར་བདེ་བ་སོགས་ཀྱི་ཁྱད་ཆོས་འཛོམས་ཡོད། བཟའ་རྩམ་ལ་རིགས་མང་སྟེ་ནས་རྩམ་དང༌།  ཡུག་རྩམ། སྲན་རྩམ་སོགས་ ཡོད་དེ་རྒྱུན་ཟས་ནི་ནས་རྩམ་ཡིན་ཞིང༌། ནས་རྩམ་ནི་ཐོག་མར་ནས་སྐམ་དུ་བཅུག་རྗེས། ཆུ་འཁོལ་ཉུང་ཙམ་ཞིག་གི་ནང་དཀྲུགས་ཏེ་རྔོད་སྣོད་ནང་དུ་བརྔོས་ནས་བཏགས་པའི་ཕྱེ་མ་ཡིན་ལ་དྲི་ཞིམ་ཞིང་རོ་བཅུད་ལྡན། ཕྱུར་བ་ལ་ཡང་མངར་ཕྱུར་དང༌། སྔོ་ཕྱུར། སྐྱུར་ཕྱུར། སྐྱ་ཕྱུར་བཅས་ཡོད། མངར་ཕྱུར་ནི་མར་དང་སྤྲིས་མ་མ་བླངས་པར་བསྐོལ་བའི་ཕྱུར་བ་ཡིན་ཞིང༌། སྔོ་ཕྱུར་ནི་དར་བ་ལན་གཅིག་བསྐོལ་ཏེ་བཏོན་པའི་ཕྱུར་བ་རོ་བཅུད་ལེགས་པ་ཞིག་ཡིན། སྐྱུར་ཕྱུར་ནི་འོ་མ་བསྲུབས་རྗེས་དར་བ་ཅུང་རིང་བར་བསྐོལ་བ་ལས་བཏོན་པའི་ཕྱུར་བ་ཡིན་ཞིང༌། སྐྱ་ཕྱུར་ནི་ཕྱུར་ཁུའམ་སྔོ་ཁུ་ཡུན་རིང་བསྐོལ་ཏེ་བསྐམས་ནས་བཏོན་པའི་ཕྱུར་བ་རོ་བཅུད་ཞན་པ་ཞིག་ཡིན་ལ། ལ་ལས་མིང་ལ་ཕྱུར་བའི་ཁཎྜ་ཡང་ཟེར།
རྩམ་པ་བཟའ་ཐབས་ལ་མར་ཟན་དང༌། ཟན་ཕྱེ། གཡིས(སྣུམ)རྩམ། ཞག་རྩམ། ཚིལ་རྩམ། ཡུག་རྩམ་བཅས་ཡོད་དེ། མར་ཟན་བརྫི་བྱེད་མར་ཁུའི་ནང་དུ་ཕྱུར་བ་དང་རྩམ་པ་བསྲེས་ནས་བརྫིས་པའི་སྤགས་རིལ་ཞིག་ཡིན། ཟན་ཕྱེ་ནི་མར་དང་ཕྱུར་བ། རྩམ་ཕྱེ་བཅས་བསྲེས་ནས་སྤགས་ཀྱི་ཕྱེ་མ་ལ་ཟེར་ཞིང་འགྲུལ་བཞུད་ཀྱི་སྐབས་སུ་འཁྱེར་བདེ་བ་ཞིག་ཡིན། གཡིས་རྩམ་ནི་འབྲུ་སྣུམ་སྟེ་གཡིས་ཀྱི་ནང་རྩམ་ཕྱེ་བཏབ་ནས་བརྫིས་པའི་སྤགས་རིལ་ཞིག་ཡིན། ཞག་རྩམ་ནི་ནོར་ལུག་གི་ཤ་རུས་གདུས་པའི་ཞག་ནང་དུ་རྩམ་ཕྱེ་བརྫིས་པའི་སྤགས་རིལ་ཞིག་ཡིན། ཚིལ་རྩམ་ནི་ལུག་སོགས་ཀྱི་ཚིལ་བཙོས་པའམ་བཞུས་པའི་ནང་རྩམ་ཕྱེ་དང་བཟའ་ཚྭ་བཏབ་ནས་བརྫིས་པའི་སྤགས་རིལ་ཞིག་ཡིན། ཡུག་རྩམ་ནི་ཡུག་པོ་བརྔོས་ནས་བཏགས་པའི་ཕྱེ་མའི་ནང་ལ་མར་རམ་གཡིས་བླུགས་ནས་བརྫིས་པའི་སྤགས་རིལ་ཞིག་ཡིན། དེ་རིགས་ལ་བྲོ་བ་མི་གཅིག་པ་རེ་རེ་ཡོད་ལ་ནུས་པའང་ཁྱད་པར་བ་རེ་ཡོད་པས་བོད་མིའི་ཟས་རིགས་ཀྱི་གཙོ་བོའི་ཆ་བཟུང་ཡོད་དོ།། "གོང་གསལ་གྱི་རྩམ་པའི་ངོ་སྤྲོད་སེང་རྡོར་དྲ་བ་ལས་བཏུས།"
རེབ་གོང་གྲུབ་གནས་བརྒྱད་
རེབ་གོང་གྲུབ་གནས་བརྒྱད་དང་བཅས་པའི་གནས་ཡིག Guide to the eight power places in the of Repkong
རྣོ་སྦྲེང་།
རྣོ་སྦྲེང་ནི་རོལ་ཆའི་རིགས་གཅིག་རེད།
ཤིང་ཉ།
ཤིང་ཉ་ནི་རོལ་ཆའི་རིགས་གཅིག་རེད།
འཁྱིལ་ཆེན།
འཁྱིལ་ཆེན་ནི་རོལ་ཆའི་རིགས་གཅིག་རེད།
འཁྱིལ་ཆུང་།
འཁྱིལ་ཆུང་ནི་རོལ་ཆའི་རིགས་གཅིག་རེད།
ཤིང་དཀྲོལ།
ཤིང་དཀྲོལ་ནི་རོལ་ཆའི་རིགས་གཅིག་རེད།
རྒྱ་གླིང་།
རྒྱ་གླིང་ནི་རོལ་ཆའི་རིགས་གཅིག་རེད།
ལོ་རྒྱུས།
ཨ་ལ་ལ་ཧོ། ༡༽རྒྱ་ཡོད་ཚད་བོད་ཀྱི་ཚིག་མཛོད་ལས་འདོར་དགོས་ན། རྒྱ་མཚོ། རྒྱ་མ། རྒྱ་རྡོ། རྒྱ་ཚད། རྒྱ་སེར། རྒྱ་གར། རྒྱ་ནག རྒྱལ་བ་རིན་པོ་ཆེ་སྐུ་ཕྲེང་དང་པོ་མིན་ཚད་གྱི་མཚན་ལ་ཡང་བཟོ་བཅོས་མི་དགོས་སམ། ༢༽རྒྱ་ཞེས་པའི་དོན་མང་ཆེ་བར་རྒྱ་ཚད་ལ་འཇུག་པའི་དབང་དུ་བྱས་ན། རྒྱ་གླིང་ཡང་བཟོ་དབྱིབས་འབུད་ཚུལ། བཀོད་པ་སོགས་ཚད་ལྡན་གྱི་གླིང་བུར་ངོས་འཛིན་བྱར་མི་རུང་པ་ཅི་ཡོད། རྒྱ་གླིང་གཏོང་བ་ལ་དབུགས་ཀྱི་དམ་ལྷོད། མཛུབ་མོའི་དལ་བུལ། ཆ་ཚད། བཟོ་དབྱིབས་སོགས་རོལ་མོའི་རིགས་གཞན་ལས་ཚད་ལྡན་མེད་ན་སྒྲ་ཡག་པོ་མི་ཡོང་པ་ནི་འབུད་ཤེས་མཁན་ཀུན་ལ་རྒྱུས་ཡོད། ད་ལྟའི་རྒྱ་གླིང་གི་བཟོ་དབྱིབས་གཅིག་པ་ཞིག་རྒྱ་ནག་ལོ་རྒྱུས་ནང་དུ་བཙལ་ཀྱང་མི་རྙེད། འབུད་ཚུལ་ཀྱང་ཨ་མདོའི་ཕྱོགས་ཀྱི་དགེ་ལུགས་པའི་དགོན་པ་ཁ་ཤས་རྒྱ་ནག་དང་མཚུངས་པ་ལས། དབུས་ཀྱི་དགོན་སྡེ་མང་ཆེ་བ་རྒྱ་ནག་དང་གཏན་ནས་མི་འདྲ། རྙིང་མ་པ་ལ་མཚོན་ན། རྡོ་སྨིན་ཀཿ་དཔལ་གྱི་ལུགས་སྲོལ་ཆེན་པོ་བཞི་འདུག རིག་འཛིན་དགྱེས་རོལ། མཚོ་རྒྱལ་གདུང་དབྱངས། ལྷ་རྒྱལ་རིགས་གསུམ། རལ་གྲིའི་འཁྲུལ་འཁོར་སོགས་རྙིང་མ་སྤྱི་ལ་འགྲོ་བ་དང་། སྨིན་གླིང་རྩ་འབུད། དམ་པའི་ཚངས་དབྱངས། གནམ་ཆོས་དག་སྣང་སོགས་སྒེར་ཆོས་སུ་གྱུར་པ་ཅི་རིགས་ཡོད། རྒྱ་ནག་རང་གིས་བསྒྲིགས་པའི་ཀྲུང་གོའི་རོལ་ཆའི་ངོ་སྤྲོད་དུའང་བོད་གྱི་གླིང་བུ་ཞེས་བྲིས་འདུག འཛམ་གླིང་གི་མི་སུ་ལ་བསྟན་ཀྱང་བོད་ཀྱི་བླ་མའི་རོལ་ཆ་ཡིན་པ་ལས་རྒྱ་ནག་གི་རེད་མི་གསུང་ཐག་ཆོད་རེད། ༣ ༽སངས་རྒྱས་ཆོས་གཞུང་མདོ་སྔགས་ཀུན་ལ་ཡོངས་སུ་གྲགས། མྱ་ངན་ལས་འདས་པའི་མདོ་ལས། རོལ་མོ་རྣམ་པ་སྣ་ཚོགས་ཀྱི་སྒྲ་གྲགས་པ་ནི་འདི་ལྟ་སྟེ། གླུ་དང་། གར་དང་། གླིང་བུ་དང་། དགུ་པོ་རྒྱུད་མང་དང་། སེའུ་དང ། ཤིར་དང་། རྔའི་སྒྲ་རྣམས་སོ། ཞེས་དང་། སངས་རྒྱས་ཕལ་པོ་ཆེ་ལས། རོལ་མོ་བརྒྱ་སྟོང་མང་པོ་ལྷ་རྫས་ཀྱི་དབྱངས་ཡིད་དུ་འོང་པ་སྙན་པ་དང་ལྡན་པ་དག་ནི་རབ་ཏུ་བླངས། མེ་ཏོག་གི་ཆར་ཆེན་པོ་ནི་མངོན་པར་འབབ། ཅེས་པ་སོགས་རོལ་མོའི་རིགས་བྱེད་གྲངས་མེད་པ་གསུང་པ་རེ་རེ་ནས་འདྲེན་ཨེ་ཐུབ། སྔགས་ཀྱི་རྒྱུད་སྡེ་རྣམས་ལ་ནི་ཡོངས་སུ་གྲགས་པ་ཞིག་ཡིན། དཔེར་ན། རྡོ་རྗེ་གདན་བཞི་ལས། གླིང་བུའི་ཚུལ་དུ་འབུད་པ་དང་། ཞེས་དང་། སྒྱུ་མ་བདེ་མཆོག་ལས། གླིང་བུ་དང་ནི་པི་ཝང་ཀུན། །ཞེས་པ་བརྒྱུད་ལྡན་བླ་མ་རྣམས་ཀྱི་ཕྱག་སྲོལ་དུ་བྱུང་བའི་རྒྱ་གླིང་འདི་ལས་གཞན་དག་འབུད་པའི་སྲོལ་མེད་པ་ནི་ཆོས་གྲྭ་ལ་བཞུགས་མཁན་ཀུན་གྱིས་དགོངས་ངེས་པའོ། །བ་རི་ལོ་ཙཱ་བའི་གུར་གྱི་བེ་བུམ་དུའང་། གླིང་བུ་དང་། ཟངས་གླིང་། མི་རྐང་གླིང་བུ་སོགས་ཀྱི་གསལ་མཆན་བཀོད་ཅིང་སྐབས་ཐ་དད་དུ་འབུལ་ཚུལ་བཤད་པའང་ཡོད། ནག་པོ་ཆེན་པོའི་རྒྱུད་དང་། ཁྲག་འཐུང་མངོན་བྱུང་གི་སོགས་ལྷ་ཁྲོ་བོ་དང་སྲུང་མ་དང་འབྲེལ་ཡོད་ཀྱི་རྒྱུད་སྡེ་དག་ན་གླིང་བུ་ཞེས་གསལ་ཀ་ཡོད་པར་མ་ཟད་རྣམ་གྲངས་ཀྱང་མང་པོ་ཡོད་པ་ཏུགས་ལ་ངེས་པར་ཞུ། །མདོར་ན་བརྒྱུད་ལྡན་བླ་མ་གོང་མ་དག་གིས་རོལ་ཟིན་ཀུན་ལ་མཆོད་བྱེ་བྲག་གླིང་བུ་ཞེས་བཀོད་པ་རྒྱ་གླིང་འདི་ཉིད་ཡིན་ཚུལ་ལོ་རྒྱུས་ཁུངས་ལྡན་ནོ། །དྲི་མེད་པས།
ཨོག་ལེན།
ཨོག་ལེན་ནི་རོལ་ཆའི་རིགས་གཅིག་རེད།
ཁུ་བྱུག
ཁུ་བྱུག་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
སེང་གེ།
སེང་གེ་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
སྐྱིན་གོར་
སྐྱིན་གོར་
གངས་སྦལ་ལམ་རྩངས་པ འདིར་དབྱིན་ཇིར་Lizard བྲིས་འདུག་ཀྱང་ཕར་ཆེར་Geckoམིན་ནམ་སྙམ
འཇོལ་མོ།
འཇོལ་མོ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
ཅི་ཞིག་ལ་མ་ལས་འགོ་མཆེད་ཟེར་
དྲི་བ།ཅི་ཞིག་ལ་མ་ལས་འགོ་མཆེད་ཟེར། དྲིས་ལན། མ་ལས་འགོ་མཆེད་དམ་རྒྱ་སྐད་དུ母婴传播ཟེར་བ་ནི་ཨ་མ་ལ་ཨེ་ཛིའི་ནད་དུག་འགོས་ཡོད་ན།མ་བུ་བདེ་ཕྲལ་གྱི་སྨན་བཅོས་མ་བྱས་ཚེ། ཨ་མར་མངལ་ཆགས་པ་དང་ཕྲུ་གུ་སྐྱེ་བ། འོ་མ་སྣུན་པ། ཟ་མ་ཁ་ཡིས་བལྡད་དེ་སྟེར་བ་སོགས་ཀྱི་སྐབས་སུ་ཕྲུ་གུ་ལ་འགོ་མཆེད་བྱེད་བཞིན་ཡོད་པ་དེར་ཟེར།འཛམ་གླིང་འཕྲོད་བསྟེན་ཚོགས་པས་ཞིབ་འཇུག་བྱས་པ་ལྟར་ན། ཨེ་ཛི་བྱུང་ནས་ད་བར་ཏུ་འཛམ་གླིང་གི་བྱིས་པ་ཁྲི༣༠༠ལྷག་ཨེ་དུག་དང་ཨེ་དུག་དང་འབྲེལ་བའི་ནད་ངན་གྱིས་ཤི་ཟིན་ལ།ད་རུང་བྱིས་པ་ཁྲི་༡༠༠ལྷག་ཨེ་དུག་གིས་བཟུང་ཡོད་ཟེར་ལ། ཁོང་ཚོ་ཚང་མ་མ་ལུས་འགོ་མཆེད་ལས་འགོས་པ་རྐྱང་རྐྱང་ཡིན་པར་བཤད།མིག་སྔར་ཞིབ་འཇུག་བྱས་པ་ལྟར་ན་ཀྲུང་གོ་རྒྱལ་ཁབ་ཀྱི་བདེ་ཕྲལ་མ་བྱས་སྔོན་གྱི་འགོ་ཚད༣༣%ཡིན་ལ།ནད་དུག་ཅན་གྱི་བུས་པ༨༠%ནི་ནུ་མ་ནུ་བའི་གོ་རིམ་ཁྲོད་འགོས་པ་རེད་ཟེར། སྤྱིར་མི་སུ་ཞིག་ཡིན་ནའང་ཕྲུ་གུ་སྐྱེ་བའི་དབང་ཆ་ཡོད་རུང་།ཨེ་དུག་ཅན་གྱི་ཨ་མས་ཕྲུ་གུ་མ་སྐྱེས་ན་བཟང་། རྒྱུ་མཚན་ལ་གསུམ་ཡོད་དེ། གཅིག་ན།ཉེས་མེད་ཀྱི་བུ་ཆུང་སྐྱེས་མ་ཐག་ནས་ནད་པ་ཡིན་པའི་ཉེན་ཁ་ཡོད་ལ། དེ་ལྟར་ཡིན་ན་བྱིས་པ་དེས་སྨན་མ་འཐུང་བ་ཡིན་ཚེ།ཚེ་ཚད་ཅི་ལྟར་རིང་རུང་ལོ་དྲུག་ཙམ་ཡིན། དེ་ནས་ཡང་དཀའ་སྡུག་མང་པོ་ཞིག་མྱངས་ཏེ་ཕྱི་མའི་ཡུལ་ལ་འགྲོ་དགོས། གཉིས་ན། ཕ་མ་དག་མི་རིང་བར་འཇིག་རྟེན་འདིར་བྲལ་སོང་ན། དྭ་ཕྲུག་བདག་མེད་ཅིག་ལ་གཞན་གྱིས་མཐོང་ཆུང་དང་དམའ་འབེབ་བྱེད་ཉེན་ཡོད།གསུམ་ན། བརྒྱ་ལ་ཕྲུ་གུར་ཨེ་དུག་འགོས་མེད་རུང་། ཁོའམ་ཁོ་མོའི་སློབ་སྦྱོང་དང་ལས་ཞུགས།མ་འོངས་པའི་འཚོ་བ་སོགས་གང་ཅིའི་ཐད་ནས་གཞན་པའི་བྱིས་པ་ལས་དཀའ་སྡུག་མང་པོ་ཞིག་མྱོང་དགོས་ཀྱི་ཡོད་པས་ཕྲུ་གུ་དག་ལ་བསམ་བློ་བཏང་ཞིང་རབས་ཡིན་ན་མ་སྐྱེས་ན་དགའ་སྙམ་གྱི་ཡོད།བརྒྱ་ལ་སྐྱེས་དགོས་ཚེ།ངེས་པར་ཏུ་ཚད་ལྡན་གྱི་འབྲེལ་ཡོད་སྨད་ཁང་དུ་ཕྱིན་ཏེ་མ་བུ་བདེ་ཕྲལ་བྱ་རྒྱུ་གལ་ཆེ།
སྐྱུང་བོ
སྙུང་བུ་སྟེ་བུ་ག་འབུགས་བྱེད་ཀྱི་ཡོ་བྱད་ཅིག
བརྒྱངས་དཀྲོལ།
བརྒྱངས་དཀྲོལ་ནི་རོལ་ཆའི་རིགས་གཅིག་རེད།
ཁམས་པ་
ཁམས་པ Khampa A person from Kham one of three ancient provinces of Tibet ཁམས་ཕྱོགས་སུ་གནས་པའི་བོད་མའི་མིང་།
པི་ཝང་།
པི་ཝང་ནི་རོལ་ཆའི་རིགས་གཅིག་རེད།
པེ་ཅིང་རྒྱུད་གཉིས།
པེ་ཅིང་རྒྱུད་གཉིས་ནི་རོལ་ཆའི་རིགས་གཅིག་རེད།
ཁ་གསག
རང་ཕན་གྱི་དོན་དུ་གཞན་ལ་བསྟོད་ར་བྱེད་པའི་བྱ་སྤྱོད་ཀྱི་མིང་།
ཅོ་ཀ།
ཅོ་ཀ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
མདངས་དར་དགོན་
དེ་ཡང་མདོ་ཁམས་སྒང་དྲུག་གི་ནང་ནས་མདོ་སྟོད་ཟལ་མོ་སྒང་གི་རི་བརྒྱུད་ཚ་བ་སྒང་གི་ཁོངས་གཏོགགས་སུ་ཆགས་ཡོད་པའི་མདངས་དར་དགོན་དེ་ནི། འཛམ་གླིང་མཁས་པའི་གཙུག་རྒྱན་སྤྲུལ་པའི་སྐུ་མཆོག་བློ་ལྡན་སྙིང་པོས་ཕྱག་བཏབ་ནས་རྒྱལ་བའི་བཀའ་དྲི་མ་མེད་པ་འཕྲུལ་ངག་གཡུང་དྲུང་བོན་གྱི་བསྟན་པ་རིན་པོ་ཆེ་ལ་ཐོས་བསམ་སྒོམ་གསུམ་གནང་སའི་འདུས་སྡེའམ་བློ་ལྡན་གྲ་ས་འོག་མ་ཞེས་དགོན་ཆེན་ཞིག་ཡིན་པར་གྲགས། བཤད་སྲོལ་གཅིག་ལ་དཀོར་གཉེར་གྱིས་མེས་འཇིག་པར་བཤད། དེ་རྗེས་གོང་མ་གཙུག་ཕུད་ཚུལ་ཁྲིམས་ཞེས་སྲིད་ན་ཨུ་དུམ་ཝ་ར་ལྟར་བུའི་སྐྱེས་ཆེན་དེ་ཉིད་ཀྱིས་དགོན་པ་དེ་ཡང་བསྐྱར་ཉམས་གསོའི་བྱ་བ་བརྩོན་ནས་སྔར་སྲོལ་ལྟར་འདུས་སྡེ་བསྐྱངས་བའི་སྐྱེས་ཆེན་སྤྲུལ་སྐུ་སངས་གླིང་གཙོས་བསྟན་འགྲོ་སྨིན་པའི་སྐྱེས་ཆེན་མང་པོ་བྱོན་བཞུགས་གནང་སའི་དགོན་པ་ཞིག་ཡིན་པ་བཤད། དེ་ནས་རིག་གནས་གསར་བརྗེའི་གྱོང་གུད་སོང་ནས། སླར་ཡང་བསྐྱར་བཞེངས་ཆོག་པའི་སྲིད་ཇུས་ལ་བརྟེན་ནས། རྙིང་མ་བླ་མ་ཞིག་གིས་དགོན་འདིའི་སྲོལ་རྒྱུན་གྱི་ཆོ་ག་དག་རྙིང་མའི་ཆོ་ག་རུ་བསྒྱུར་ནས་ཡུལ་སྡེ་མང་ཚོགས་རྣམས་སོ་སོའི་ཆོས་ལུགས་ངོ་མ་ཤེས་པའི་གནས་ཚུལ་ཡང་ཆགས་པ་རེད། དེར་བསྟེན་མདངས་དར་དགོན་པ་དང་གཡུང་དྲུང་བོན་ལ་ལྷག་བསམ་དཀར་བའི་ཡུལ་མི་འགས་གནས་ཚུལ་དག་རྩེ་དྲུག་བསྟན་འཛིན་འོད་ཟེར་ལ་སྙན་ཞུ་བྱས་པས། དམ་པ་ཁོང་གིས་ཐུགས་དགོངས་ལ་ཡུལ་འདིའི་དགོན་པ་དང་ལྷ་སྡེ་རྣམས་གཟིགས་སྐྱོང་མ་གནང་ན་བོན་འབངས་དུད་གྲངས་སུམ་བརྒྱ་ལྷག་ཙམ་བོན་སྤང་ཆོས་བསྒྲུབ་ཀྱི་གནས་ཚུལ་དང་། ས་ཆགས་དེ་རུ་བོན་ནུབ་ལ་ཉེ་བ་ཡིན་པ་དགོངས་ནས། སྤྱི་ལོ་༢༠༠༥ལོར་ཚེས་༡༣ཉིན་རྩེ་དྲུག་ནས་མདངས་དར་དགོན་ལ་ཞབས་སོར་བཀོད་དེ། ལྷ་སྡེ་མང་ཚོགས་རྣམས་ལ་དགེ་སྡིག་སྤང་བླང་ཇི་ལྟར་དགོས་ཚུལ་གྱི་བཀའ་སློབ་དང་། ལྷག་ཏུ་རང་རང་གི་ཕ་ཆོས་ནི་གཡུང་དྲུང་བོན་ཡིན་པས་ནམ་ཡང་སེམས་ལ་འབོར་མི་ཉེན་ཞེས་བཀའ་སློབ་གནད་སྨིན་གནང་བ་དང་། དགེ་བཤེས་ཤེས་རབ་བློ་གྲོས་དགོན་གྱི་བླ་མ་ཡིན་ཞེས་ངོ་སྤྲོད་གནང་ནས་བླ་མ་ཤེས་རབ་བློ་གྲོས་ཁོང་གིས་སྤྱི་ལོ་༢༠༠༧ལོར་འགན་བཞེས་ཏེ་དགོན་པ་སླར་ཡང་གསར་དུ་བཞེངས་པས་འདུ་ཁང་གཅིག་དང་བླ་བྲང་གཅིག་ཇ་ཁང་གཅིག་སྲུང་མ་ཁང་གྲྭ་ཤག་སོགས་གསར་བཞེངས་དང་།
ཁ་གསག
1.དག་ཡིག་གསར་བསྒྲིགས་ལས། རང་ཕན་གྱི་དོན་དུ་གཞན་ལ་བསྟོད་ར་བྱེད་པའི་བྱ་སྤྱོད་ཀྱི་མིང་། 2.བརྡ་དག་མིང་ཚིག་གསལ་བ་ལས། རྙེད་བསྐུར་གྱི་ཕྱིར་གཞན་གྱི་བློ་དང་མཐུན་པའི་ཚིག་སྨྲ་བའམ་ངོ་དགའ་བའང་། 3.བོད་ཡིག་ཚིག་གཏེར་རྒྱ་མཚོ་ལས། ①མི་ལ་ངོ་དགའི་ཆེད་དུ་ཚིག་འཇམ་སྨྲ་བ། ཁ་གསག་གི་ཚིག  ②ལོག་འཚོ་ལྔའི་ནང་གསེས་ཤིག་སྟེ། རྙེད་བཀུར་གྱི་ཆེད་དུ་གཞན་འདྲིས་ཤིང་། གཞན་ངོ་དང་མཐུན་པའི་ཚིག་སྨྲ་བའོ།
ཕུག་རོན།
ཕུག་རོན་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
བྱམས་ཆེན་དགོན
མི་ལོ་གཅིག་སྟོང་དྲུག་བརྒྱ་ཙམ་གྱི་ལོ་རྒྱུས་ལྡན་པའི་བྱམས་ཆེན་དགོན་པ་ནི་སྤོས་ལྡན་གྲོང་ཁྱེར་གྱི་གྲོང་དཀྱིལ་དུ་བཞུགས་ལ་ད་སྐབས་ཀྱང་ནང་པའི་དུས་ཆེན་རྣམས་སུ་ཆོས་ཀྱི་བྱེད་སྒོ་རྒྱུན་ཆགས་སུ་ཡོད། ཐང་ཟིན་བླ་མས་དགེ་སློང་གི་སྡོམ་པ་ཡང་དགོན་པ་འདི་ནས་བཞེས་ཞེས་ཟེར་ཞིང་སྐབས་དེར་ཁོང་དགོང་ལོ་20དང་སྤྱི་ལོ་622ཡིན། ཐང་ཟིན་བླ་མ་ལོ་བཞི་ལྔ་ཙམ་ལ་ཁྲིན་ཏུའུ་ན་བཞུགས་པ་དང་རྒྱུན་ལྡན་དུ་བྱམས་ཆེན་དགོན་པ་ནས་བཞུགས་པ་ཡིན་འདུག
ལོ་རྒྱུས་ཀྱི་ཆུ་རྒྱུན་རིང་མོའི་ཁྲོད་དུ་དགོན་པ་འདི་ལ་ཆགས་འཇིག་ལན་མང་བྱུང་ཞིང་ད་སྐབས་ཀྱི་དགོན་པ་ནི་ཆིང་རྒྱལ་རབས་སྐབས་སུ་བསྐྱར་བཞེངས་བྱས་པ་དེ་ཡིན། ཛམ་བྷ་ལའི་ལྷ་ཁང་དང་སྨན་བླའི་ལྷ་ཁང་། འཕགས་པ་སྤྱན་རས་གཟིགས་ཀྱི་ལྷ་ཁང་། སངས་རྒྱས་ཀྱི་ལྷ་ཁང་སོགས་ལྷ་ཁང་མང་པོ་བཞུགས་ཤིང་ཚང་མ་རིན་མི་དགོས་པར་མཇལ་ཆོག མ་འོངས་པར་ཐང་ཟིན་བླ་མའི་ལྷ་ཁང་ཤིན་ཏུ་ངོ་མཚར་བ་ཞིག་བཞེངས་འཆར་ཡོད་ཅེས་ཟེར་ཞིང་རྒྱུན་ལྡན་དུ་མི་སྣ་མིང་གྲགས་ཅན་མང་པོ་དགོན་པ་འདི་ལ་མཇལ་སར་ཡོང་བ་ཞིག་ཡིན།
སྐྱིལ་ཀྲུང་
རྐང་པ་གཉིས་ཀ་ནང་དུ་བསྐུམས་ནས་འདུག་སྟངས་ཤིག
1.དག་ཡིག་གསར་བསྒྲིགས་ལས། དཀྱིལ་དཀྲུང་གི་འབྲི་ཚུལ་གཞན། 2.བརྡ་དག་མིང་ཚིག་གསལ་བ་ལས། དཀྱིལ་དུ་ཞབས་སྐྱིལ་ཏེ་བཞུགས་པའི་ཚུལ། སྐྱིལ་སྐྲུང་དང་དཀྱིལ་དཀྲུང་དང་སྐྱིལ་དཀྲུང་ཞེས་པའང་སྣང་། 跏跌，盘足坐相，亦作སྐྱིལ་སྐྲུང་། དཀྱིལ་དཀྲུང་། སྐྱིལ་དཀྲུང་།（同）སྐྱིལ་མོ་དཀྲུང་། 3.བོད་རྒྱ་ཚིག་མཛོད་ཆེན་མོ་ལས། དཀྱིལ་ཀྲུང་ངམ་སྐྱིལ་མོ་ཀྲུང་སྟེ།  རྐང་པ་གཉིས་ནང་དུ་བསྐུམས་ནས་སྡོད་པའིའདུག་སྟངས་ཏེ་རྣམ་སྣང་ཆོས་བདུན་གྱི་ཡ་གྱལ་ཞིག།  盘腿坐姿. 两腿向内弯曲交互重迭的坐姿. 旧译跏趺、跏趺坐、全跏趺坐，是毗卢遮那七法之一：ཞབས་སྐྱིལ་ཀྲུང་གིས་བཞུགས་པ། 足结跏趺而坐. སྐྱིལ་ཀྲུང་བཅས་ནས་ཡུན་རིང་བསྡད་དེ་མི་གཞིག་པ། 盘腿久坐，不解跏趺. རྡོ་རྗེ་སྐྱིལ་མོ་ཀྲུང༌། 金刚跏趺，全跏趺. སེམས་དཔའི་སྐྱིལ་མོ་ཀྲུང༌། 萨埵跏趺，半跏趺. སྐྱིལ་མོ་ཀྲུང་དུ་འཁོད་པ། 盘脚坐下. 4.སྨོན་ལམ་ཚིག་མཛོད་ཆེན་མོ་ལས། མིང་ཚིག ①རྐང་པ་གཉིས་ཀ་ནང་དུ་བསྐུམས་ནས་འདུག་སྟངས་ཤིག་སྟེ། དཔེར་ན། སྐྱིལ་ཀྲུང་དུ་འཁོད་པ། སྐྱིལ་ཀྲུང་བཅས་ནས་བསྡད་པ་ལྟ་བུ། ②ཆོས་ལུགས། རྣམ་སྣང་ཆོས་བདུན་གྱི་ནང་གསེས་ཤིག་སྟེ། རྐང་མགོ་གཉིས་བརླ་གཡས་གཡོན་གྱི་སྟེང་དུ་བཞག་སྟེ་རྐང་པ་བསྣོལ་ནས་འདུག་སྟངས་ཤིག དཔེར་ན། ཞབས་སྐྱིལ་ཀྲུང་གིས་བཞུགས་པ། རྡོ་རྗེའི་སྐྱིལ་ཀྲུང་ལྟ་བུ།
ཕུ་དིག
ཕུ་དིག་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
ཁང་བྱིའུ།
ཁང་བྱིའུ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
ཆུ་སྐྱར།
ཆུ་སྐྱར་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
བྱིའུ་སེར།
བྱིའུ་སེར་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
བྱ་ཁྱིའུ།
བྱ་ཁྱིའུ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
གསེར་མོ།
གསེར་མོ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
སྐྱ་ཀ།
སྐྱ་ཀ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
ཟེར་མོ།
ཟེར་མོ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
འཇམ་སྙན་རོལ་དབྱངས
འཇམ་སྙན་རོལ་དབྱངས light music འཇམ་སྙན་རོལ་དབྱངས་ཞེས་པ་ནི་ཀུན་ཁྱབ་རོལ་མོའི་ནང་གསེས་ཤིག་ཡིན་པ་དང་། དེ་ལ་སྟབས་བདེ་ཞིང་གོ་སླ་ལ། བདེ་ལྕག་འཁྱུག་པ། ཀུན་ཏུ་དགའ་བ་བཅས་ཀྱི་ཁྱད་ཆོས་ལྡན་པས། རྒྱ་ཆེའི་མང་ཚོགས་ཀྱི་ཁྲོད་དུ་སྤྱི་ཚོགས་ཀྱི་དོན་སྙིང་དང་བསམ་བློའི་ནུས་པ་ཁྱབ་ཆེན་པོ་ལྡན་ཡོད་པ་རེད།
ཁྱད་ཆོས།
འཇམ་སྙན་རོལ་དབྱངས་ནི་རོལ་མོའི་རྣམ་པ་གཞན་དག་དང་བསྡུར་ན་སྙན་ཞིང་འཇེབས་པ་གལ་ཆེ་བ་ཡིན། བརྩེ་དུང་གླུ་དབྱངས་ཀྱི་རྟ་དབྱངས་ནི་སྙན་ཞིང་འཇེབས་པ་ཡིན་པ་དང་། སྐོར་གཞས་ནི་འགྲོས་ཚིགས་གསལ་ཞིང་གདངས་དབྱངས་གསིང་དགོས་ལ། ཟུར་ཟའི་གླུ་དབྱངས་ནི་རྣོ་ངར་ཆེ་དགོས་པ་ལྟ་བུ་རེད།  འཇམ་སྙན་རོལ་དབྱངས་དེ་དག་གི་བརྗོད་ཐབས་ལ་རབ་ཆོས་ལྡན་ཡོད་པས་རབ་རྐང་གོ་རོལ་མོའི་སྲོལ་གྲུབ་ཡོད་པ་རེད། འཛམ་གླིང་དུ་འཇམ་སྙན་རོལ་དབྱངས་ཚོགས་པ་གྲགས་ཅན་གསུམ་ཡོད་པ་ནི། ཧྥ་རན་སིའི་པོ་ལ· མོལའེ་ཨའེ་འཇམ་སྙན་རོལ་དབྱངས་ཚོགས་པ་དང་།  འཇར་མན་གྱི་ལྗམ་མུ་སི· ལ་སི་ཐེ་འཇམ་སྙན་རོལ་དབྱངས་ཚོགས་པ། དབྱིན་ཇིའི་མན་ཐོ་ཝ་ནེ་འཇམ་སྙན་རོལ་དབྱངས་ཚོགས་པ་བཅས་ཡིན།
སྐད་སྒྲའི་རོལ་མོ
ངོ་སྤྲོད། སྐད་སྒྲའི་རོལ་མོ་ཞེས་པ་ནི་མིས་ལེན་པ་གཙོ་བོ་བྱས་པའི་རོལ་མོའི་རྣམ་པ་ལ་ཟེར། དེ་ཉིད་ལེན་སྟངས་ཀྱི་སྒོ་ནས་དབྱེ་ན་གཤམ་གསལ་གྱི་རིགས་འགའ་ཡོད་དེ།  ①མཉམ་ལེན།  དེའི་ནང་གསེས་ལ་ཡང་སྐད་མཉམ་ལེན་ཆེན་པོ་དང་།  རམ་འདེགས་མེད་པའི་མཉམ་ལེན།  བུད་མེད་ཀྱི་མཉམ་ལེན་ཆུང་བ། སྐྱེས་པའི་མཉམ་ལེན་ཆུང་བ། བྱིས་པའི་མཉམ་ལེན་སོགས་ཡོད།  ②ཚོགས་ལེན།  རྒྱུན་དུ་མཐོང་རྒྱུ་ཡོད་པ་ལ་སྐྱེས་པའི་ཚོགས་ལེན་དང་བུད་མེད་ཀྱི་ཚོགས་ལེན་ཡོད། ③བསྡེབས་ལེན།  སྐྱེས་པའི་བསྡེབས་ལེན་བཞི་ལྡན་དང་།  བུད་མེད་ཀྱི་བསྡེབས་ལེན།  ཕོ་མོའི་བསྡེབས་ལེན་ཟུང་ལྡན་སོགས་ཡོད། ④རྐྱང་ལེན།  སྐྱེས་པའི་རྐྱང་ལེན་དང་།  བུད་མེད་ཀྱི་རྐྱང་ལེན།  བྱིས་པའི་རྐྱང་ལེན་སོགས་ཡོད། སྐད་སྒྲའི་རོལ་མོ་ཉིད་ལེན་སྲོལ་གྱི་སྒོ་ནས་དབྱེ་ན་གཤམ་གསལ་ཏེ། ①ཨེ་ཐ་ལིའི་ལེན་སྟབས།  ཨེ་ཐ་ལིའི་དམངས་གླུའི་ལེན་སྟངས་གཞི་བྱས་ཏེ་བྱུང་བའི་ཚན་རིག་དང་མཐུན་པའི་ལེན་སྟབས་ཤིག་སྟེ།  སྐད་གསེང་མཐོ་མཐར་ཕྱིན་པའི་ཁྱད་ཆོས་ལྡན་པ་ཡིན། དེ་ནི་གཟབ་བརླིང་ཆེ་ལ་ཟློས་གར་གྱི་ཤས་ལྡན་ཞིང་རྒྱ་ཆེ་བའི་བརྗོད་གཞི་སྟོན་པར་འཕྲོད་པ་རེད། ②མི་རིགས་ཀྱི་ལེན་སྟངས།  མི་རིགས་རང་གི་སྲོལ་རྒྱུན་གྱི་དམངས་ཁྲོད་ལེན་སྟངས་གཞི་བྱས་ཏེ་བྱུང་བའི་ལེན་སྟངས་ཡིན། ③ཀུན་ཁྱབ་ལེན་སྟངས།  གང་དགའ་གང་བདེར་ལེན་པའི་རང་མོས་ཀྱི་ལེན་སྟངས་ཡིན་ལ།  ལེན་སྲོལ་ལ་བརྩེ་དུང་མཚོན་པའི་སྲོལ་དང་།  དམངས་གླུའི་སྲོལ།  གྲོང་གསེབ་རོལ་མོའི་སྲོལ།  རབ་ཁོལ་རོལ་མོའི་སྲོལ་སོགས་ཡོད།
རྔ།
རྔ་ནི་མདོ་སྔགས་གཉིས་ཀ་ནས་བསྟན་ཏེ།མད་རྒྱོ་ཆེར་རོལ་པར་རོལ་མོའི་རིགས་བྱེད་བཅོ་བརྒྱད་ཀྱི་ནང་ཚན་དུའང་བགྲང་ཞིང་།ཐུབ་པའི་དབང་པོས་གཞོན་ནུ་རོལ་རྩེད་ཀྱི་སྒྱུ་རྩལ་འགྲན་དུས།དཔག་ཚད་བཅུའི་ཁ་རོལ་དུ་ལྕགས་ཀྱི་རྔ་འབེན་ལ་བཙུག་སོགས་དང་།ཆོས་བཟང་ལྷ་ཡི་འདུན་སར་ལྷ་རྣམས་བག་མེད་པ་ལས་བསྐུལ་བའི་རྔ་བོ་ཆེ་ལས་ཆོས་ཀྱི་སྒྲ་རང་བྱུང་དུ་གྲགས་ཞེས་དང་།བྱང་ཆུབ་སེམས་དཔའ་མཛེས་པའི་ཏོག་གི་རྨི་ལམ་ཐུན་གཅིག་གི་སྣང་བར་ཉི་མ་ལྟར་འབར་བའི་གསེར་གྱི་རྔ་ལས་གསེར་འོད་རྔ་སྒྲའི་མདོ་ཡི་ཚིགས་སུ་བཅད་པ་རང་གྲགས་པ་དང་།མདོ་སྡེ་པད་མ་དཀར་པོ་ལས་ཀྱང་།རྔ་བོ་ཆེ་དང་པདྨ་དང་།སོགས་དང་།ཡང་།དམ་ཆོས་བསྟན་པའི་དུས་སྟོན་ཕྱིར།རྔ་འམ་གཎྜི་བརྡུང་བའི་སྒྲ།ཞེས་པ་སོགས་མདོ་སྡེ་ཕལ་མོ་ལ་རྔའི་ཁུངས་མ་སྨོས་པ་མེད་པས་མདོ་ཕྱོགས་སུའང་གྲགས་ཆེ་བའོ།།
འོན་ཀྱང་རང་ཅག་སྔ་འགྱུར་རྙིང་མ་བ་རྣམས་ལག་ལེན་གྱི་དོན་སྙིང་ཀུན་མཁྱེན་བེེ་རོས་ནག་པོ་ཆེན་པོའི་རྒྱ་གཞུང་རྩོད་མེད་དུ་གསུང་བའི་རྔ་ལ་རྣམ་གྲངས་གཉིས་ཏེ།འདུ་མ་བྱས་པ་རང་བྱུང་དབྱིངས་ཀྱི་རྔ་དང་།འདུས་བྱས་རྟགས་ཀྱི་རྔ་གཉིས་ལས།དང་པོ་ནི།གནམ་མཐའི་རི་རྩེ་ཟླུམ་པོར་བཀུག་པ་ལ།སྤྲིན་དང་ན་བུན་གོ་བའི་རྒྱན་གྱིས་གཡོགས།  །གཡུ་འབྲུག་རོལ་བའི་སྒྲ་སྐད་དྲག་པོ་ནི།གྲགས་སྲོང་དབྱིངས་ནས་ཤར་བའི་རྔ་བོ་ཆེ།།ཞེས་དང་།གཉིས་པ་ནི།རྟ་མཆོག་རོལ་པ།སྒྱུ་འཕྲུལ།ཧེ་རུ་ཀ་རོལ་བ་སོགས་ལས།མི་ཡི་རྩིབས་མ་བཀུག་པ་མི་ཡི་པཌ་པས་གཡོགས་ནས་མི་ཡི་ལག་ངར་གྱིས་བརྡུང་བ་དང་།གླང་ཆེན་རྩིབས་མས་བརྡུང་བ་དང་།རུས་སྦལ་ཁོག་པ་སྦྲུལ་གྱི་ལྤགས་པས་གཡོགས་པའི་རྔ་ཡང་བཤད་དོ།  གཞན་ཡང་།ཨ་ཀར་པ་ལཀྴ་ཡི་རྔ་ཤིང་།སིང་ལྕམ་དཀར་མོའི་པགས་པས་གཡོགས་པ།མཆོག་ཆེན་མི་ཡི་རྩིབས་མའི་ལྕག་གིས།  རིག་འཛིན་རྒྱལ་བ་བསྐུལ་ཕྱིར་བརྡུང་བ་དང་།སྦ་སྙུག་ལྡེམ་པའི་རྔ་ཤིང་ཀྲིཤྞྰཔ་རིའི་པགས་ཀྱིས་གཡོགས་པ།གདུག་པ་དོམ་གྱི་ལག་པའི་ལྕག་གིས་ཡི་དམ་རྒྱ་མཚོ་བསྐངས་ཕྱིར་བརྡུང་བ།སེང་ལྡེང་ཤུག་པའི་རྔ་ཤིང་།རྒྱ་མོ་ར་ཡི་པགས་པས་གཡོག་པ།ཞེ་སྡང་དྲེད་མོང་ལག་པའི་ལྕག་གིས།མ་ཚོགས་ཌྰཀི་བསྐུལ་ཕྱིར་བརྡུང་བ།ཙན་དན་དམར་པོའི་རྔ་ཤིང་།ཞིང་ཆེན་པགས་པས་གཡོག་པ།སྦ་སྒོད་དྲག་པོའི་ལྕག་གིས།དམ་ཅན་བཀའ་སྡོད་བསྐུལ་ཕྱིར།དྲག་པོ་སེང་ལྡེང་རྔ་ཤིང་།འབྲོང་བུ་དར་མའི་པགས་པས་གཡོགས་པ།རྭ་རྒོད་འཁྱིལ་བའི་ལྕག་གིས།གདུག་པ་ཟིལ་གྱིས་གནོན་ཕྱིར་བརྡུང་བ།གདུག་རྩུབ་ཚེར་ནག་རྔ་ཤིང་།ར་རྒོད་པགས་པས་གཡོག་པ།མི་ཡི་རྩིབས་མའི་ལྕག་གིས།འདྲེ་སྲིན་མཐའ་རུ་བསྐྲོད་ཕྱིར་བརྡུང་བ་དང་སོགས་རྔའི་རྒྱུའི་དབྱེ་བ་ནི་མཐའ་ཡས་པར་གསུངས་མོད།འོན་ཀྱང་དེང་སང་ཕྱག་ལེན་དུ་འདེབས་པ་སེང་ལྡེང་གི་རྔ་ཤིང་ལ་བ་གཞོན་གྱི་ལྤགས་པས་གཡོགས་པ་ལ་ཚད་ནི་གྲྭ་རྔ་མཐོ་བརྒྱད་མ་ཞེས་འདོད་པ་ཡིན་ལ།གཙུག་ལག་ཁང་རྣམས་སུ་རྒྱུན་ཆགས་སུ་འཇོག་པའི་རྔ་བོ་ཆེ་སོགས་ལ་ནི་མཐོ་བཅོ་བརྒྱད་དང་ཉེར་བརྒྱད་ལ་སོགས་ཏེ་འོན་ཀྱང་རྒྱ་གཞུང་ཚད་མ་རྣམས་ལས་ནི་ཚད་འདི་ལྟར་ཞེས་པ་ཆེར་མ་མཐོང་ལ།འོན་ཀྱང་མཁས་པ་དག་གི་གསུང་རྒྱུན་དུ་ཡོད་པའི་ཚད་མ་ཡིན་ནོ།།
རྔའི་རྣམ་གྲངས་དེ་རྣམས་ལ་བརྡུང་ཐབས་ཀྱང་མི་འདྲ་བ་མང་དུ་གསུངས་ཀྱང་མདོར་བསྡུས་ན།རྟ་མཆོག་རོལ་པ་ལས། དུས་ཚོད་གྲིབ་སོ་རྒྱུག་པ་ན།རྦོད་གཏོང་མ་མོ་རྦད་པའི་སྟབས།  །སོགས་རྒྱུད་འདི་དག་ཏུ་རྔ་བརྡུང་བའི་དུས་དང་བརྡུང་སྟབས་སོགས་ལེའུ་རེ་ལོང་བར་གསུང་ཡོད་དོ།  །སྒྱུ་འཕྲུལ་བླ་མ་ལས།  སྟི་ར་རྔ་ཆེན་འདི་བརྡུང་བས།།གནོད་སྦྱིན་སྲིན་པོའི་ཚོགས་བསྒྲལ་ནས།མུ་སྟེགས་ཀུན་གྱི་སྙིང་ཡང་འབྱིན།།སྟི་ར་རྔ་ཆེན་འདི་བརྡུང་བས།།སྟོང་གསུམ་ཁྲོ་བོའི་ཚོགས་ཀྱིས་གང་།།ཀུན་ཀྱང་རྔ་སྒྲ་འུ་རུ་རུ།རྔ་སྒྲ་ཆེན་པོས་སྟོང་ཁམས་བཤིགས།  །རྔ་སྒྲ་ཆེན་པོས་བདུད་དཔུང་བསྒྲལ།།རྔ་སྒྲ་ཆེན་པོས་དགྲ་བགེགས་འདུལ།།རྔ་སྒྲ་ཆེན་པོས་ངན་སོང་སྦྱོངས།རྔ་སྒྲ་འབྲུག་གི་ང་རོ་ཡིས།ན་ར་ཀ་དམྱལ་ཁམས་སྟོང་བར་བྱེད།རྔ་སྒྲ་དུག་ཆོམ་རི་རབ་བསྙིལ།།སྟི་ར་རྔ་ཆེན་འདི་བརྡུང་བས།།ཕྱིན་ཅི་ལོག་པའི་སྙིང་ཡང་འབྱིན།།རྔ་ཆེན་འབྲུག་གི་སྒྲ་སྒྲོགས་པས།།རྔ་ཐབས་གློག་སྟོང་འགྱུ་བ་བཞིན།།དེ་བཞིན་གཤེགས་པའི་ཐུགས་དམ་བསྐངས།།མ་མོ་མཁའ་འགྲོ་དམ་ལ་འདུ།།རྣལ་འབྱོར་རྣམས་ཀྱི་ཉམས་ཆགས་སྐོངས།སྟི་ར་རྔ་ཆེན་འདི་བརྡུང་བས།།ཉན་ཐོས་མདོ་སྡེ་གནས་ལས་སྤོར།།རང་རྒྱལ་ལྟ་བ་དབྱིངས་སུ་སྒྲོལ།།སྟི་ར་རྔ་ཆེན་འདི་བརྡུང་བས།།ལྷ་དང་ལྷ་མིན་ཐེག་པ་ཡང་།།བླ་མེད་ཐེག་པའི་དབྱིངས་སུ་སྒྲོལ།།སྟི་ར་རྔ་ཆེན་འདི་བརྡུང་བས།།སྟོང་ཁམས་དྲག་པོའི་རྔ་སྒྲས་གང་།།སྲིད་ཁྲག་གི་རྒྱ་མཚོས་གང་།།དུས་གཅིག་ཉིད་ལ་དབང་བཞི་རྫོགས།།རྔ་ཆེན་རིན་ཆེན་ཁང་པ་བརྩེགས།།བསམ་རྫོགས་ཆེ་ལ་དབང་ཡང་ཐོབ།།ཅེས་སོགས་ཏེ་རྔ་བརྡུང་བའི་དགོས་པའོ།།
བྱིས་པ་ཆུང་ཆུང་ཚོར་ཨེ་ཛི་སྔོན་འགོག་གི་ཤེས་བྱ་ཇི་ལྟར་དྲིལ་བསྒྲག་བྱ་དགོས་
ང་ཚོ་བོད་ཀྱི་ཡུལ་དུ་ཕྲུ་གུར་སློབ་སྔུན་གྱི་སློབ་གསོ་དེ་ཙམ་འཐུས་ཚང་མིན་ལ།ལྷག་པར་ཏུ་འཕྲོད་བསྟེན་སྐོར་གྱི་སློབ་གསོ་དེ་ལས་ཀྱང་ཉུང་ཉུང་ཡིན། འོ་ན། ཕྲུ་གུའི་བདེ་ཐང་གི་ཆེད་དུ་ཨེ་ཛི་དང་འབྲེལ་བའི་སློབ་གསོ་གཏོང་དགོས་ཚེ།ཇི་ལྟར་གཏོང་དགོས་ཞེ་ན།སློབ་གསོའི་ཐབས་ལམ་གསུམ་པོ་སྟེ་ཁྱིམ་ཚང་གི་སློབ་གསོ་དང་སློབ་གྲྭའི་སློབ་གསོ།སྤྱི་ཚོགས་ཀྱི་སློབ་གསོ་བཅས་སོ་སོའི་གོ་རིམ་གང་ནས་ཀྱང་འཐུས་ཤོར་ཏུ་འགྲོ་རུ་འཇུག་མི་རུང་སྟེ། དང་པོ། ཁྱིམ་ཚང་གི་སློབ་གསོ། ༡ མངལ་སློབ།སྤྱིར་བོད་ཀྱི་རིག་གནས་སུ་ཆུ་སོགས་གཤེར་གཟུགས་ལ་གོ་བརྡ་སྤྲོད་ཐུབ་པའི་བཤད་སྲོལ་མང་པོ་ཡོད་ལ།ཕྲུ་གུ་ལུས་སུ་ཆགས་པ་ནས་རྣམ་ཤེས་འཁོར་ཡོད་པས་སྐད་ཆ་ཅི་བཤད་ཀྱང་གོ་བརྡ་སྤྲོད་ནུས་པར་མ་ཟད།ལྷག་པར་ཏུ་མངལ་གནས་ཀྱི་ཕྲུ་གུར་ཟླ་བ་བཞི་པ་ནས་བཟུང་རྣ་བས་ཐོས་པའི་ནུས་པ་ཡོད་པས།བྱིས་པས་ཐོས་ས་ནས་འཁྲིག་ཚིག་སོགས་མི་སྨོས་པ་གལ་ཆེ་བར་བཤད་ལ།ཕ་མ་གཉིས་པོས་ལུས་འབྲེལ་བྱས་པའང་ཕྲུ་གུས་ཧ་གོ་བར་བཤད་མཁན་ཡོད་པར་མ་ཟད།ཨ་མའི་སེམས་ལ་ཤར་ཚད་ཕྲུ་གུས་རྟོགས་ནུས་པར་བཤད་མཁན་འདུག་རུང་།དེ་བདེན་མིན་མི་ཤེས་ཀྱང་།སྐད་ཆ་བཤད་པ་ནི་ ཐོས་ངེས་པར་ཚན་རིག་གིས་འགྲེལ་བཤད་གནང་འདུག་པས་ཕ་མ་གཉིས་པོར་རང་གི་གཏམ་སྤྱོད་ལ་སེམས་ཆུང་བྱ་བའི་འདུ་ཤེས་ཆགས་པ་གལ་ཆེ་བར་སྙམ། ༢ ནེའུ་སློབ།ཕྲུ་གུ་ཆུང་ཆུང་མལ་དུ་ཡོད་སྐབས་ནི་རྣ་བས་ཐོས་པ་ཙམ་གྱིས་མ་ཚད་མིག་གིས་ཀྱང་མཐོང་ཐུབ་པའི་ནུས་པ་ལྡན་པས་ཁོང་ཚོས་ཁ་གྲགས་མི་ཤེས་རུང་།ཕ་མ་གཉིས་པོའི་གཏམ་སྤྱོད་ཀྱི་སྟེང་ནས་ཡོད་ཚད་ལད་མོ་ཡིས་སློབ་བཞིན་ཡོད་ཕྱིན། ཕྲུ་གུ་ཆུང་ཆུང་གི་སྔུན་ནས་གཏམ་སྤྱོད་ལ་དོགས་ཟོན་བྱ་དགོས་པར་མ་ཚད།ཕྲུ་གུར་མིག་དཔེ་ལེགས་པོ་སྟོན་པའི་སྤྱོད་པར་ཞུགས་ཅི་ཐུབ་བྱ་དགོས། ༣བྱིས་སློབ།ངག་ཐོག་ནས་བྱིས་པའི་ཁམས་དང་མོས་པ་དང་བསྟུན་ཏེ་ཨེ་ཛིའམ་ཨེ་ཛི་དང་འབྲེལ་བའི་ཤེས་བྱ་གླུ་དང་སྒྲུང་།གབ་ཚིགགཏམ་དཔེ་སོགས་བརྒྱུད་དེ་དྲིལ་སྒྲོག་བྱེད་པ་དང་།རྒད་པོ་རྒས་ན་རྒོད་རབས་དང་རྒན་མོ་རྒས་ན་ཡག་རབས་སོགས་བཤད་དུས་སྔར་ཆུང་ངུའི་དུས་ཁོང་ཚོས་ཇི་ལྟར་བྱས་ཏེ་ཨེ་འགོག་ལས་རིགས་ལ་བརྩོན་པ་བྱས་མྱོང་བའི་སྐོར་གྱི་སྐད་ཆ་བཤད་ནས་གཞོན་རབས་པར་བག་ཆགས་ལེགས་པོ་འཇོག་དགོས། སྤྱོད་པའི་སྟེང་ནས་ཕྲུ་གུའི་སྔུན་ནས་འཛིང་རྩོད་མི་བྱེད་པ་དང་།དུད་ཆང་མི་སྤྱོད་པ།ལུས་འབྲེལ་མི་བྱེད་པ་གལ་ཆེ།གལ་ཏེ་ལུས་འབྲེལ་སོགས་བྱས་པ་ཕྲུ་གུས་མཐོང་ཐོས་བྱུང་བ་ཡིན་ན།ཕྲུ་གུའི་ན་ཚོད་དང་བསྟུན་ཏེ་ཕྲུ་གུར་དེ་ནི་མ་རབས་དང་ཐ་ཤལ་གྱི་སྤྱོད་པ་ཞིག་ཡིན་རབས་སོགས་བཤད་ནས་མགོ་བསྐོར་བ་མ་ཡིན་པ་དང་།དེ་ལེགས་པོ་དང་སློབ་སྦྱོང་བྱ་དགོས་པ་ཞིག་ཡིན་པའི་སྐད་ཆའང་མི་བཤད་པར་སློབ་གསོ་ཚད་ལ་རན་པ་ཞིག་བྱེད་རྒྱུ་གལ་ཆེ། གཉིས་པ། སློབ་གྲྭའི་སློབ་གསོ། སྐྱེ་ཁམས་སློབ་ཁྲིད་སོགས་ཀྱི་སྐབས་སུ། དགེ་རྒན་ཚོས་འཛེམ་དོགས་དང་སྦ་གསང་མེད་པར་སློབ་མ་ཚོར་མིའི་ལུས་ཁམས་ཆགས་ཚུལ་དང་ཚུལ་མཐུན་གྱི་ཕོ་མོའི་ལུས་འབྲེལ་བྱེད་ཐབས།མཚན་མའི་གཙང་སྦྲ་བྱེད་ཐབས།ནམ་རྒྱུན་ལུས་ཁམས་དང་སེམས་ཁམས་ལ་བདག་གཅེས་བྱ་ཐབས།བུད་མེད་ཡིན་ན་ཟླ་མཚན་སོགས་ཀྱི་སྐབས་སེམས་ཆུང་དགོས་ཚུལ་སོགས་ཀྱི་སྐོར་སློབ་ཁྲིད་བྱ་རྒྱུ་གལ་ཆེ།གཞན་ཨེ་ཛི་དང་འབྲེལ་བའི་གཏམ་བཤད་འགྲན་བསྡུར་སྤེལ་བ་དང་ཨེ་ཛི་དང་འབྲེལ་བའི་རྩོམ་རིག་འགྲན་བསྡུར་སོགས་སྤེལ་བའང་ཐབས་ལམ་བཟང་པོ་ཞིག་ཡིན་ནོ།། གསུམ་པ། སྤྱི་ཚོགས་ཀྱི་སློབ་གསོ། ཨེ་འགོག་ཡིག་ཆ་འགྲེམ་སྤེལ་དང་། གསོ་སྦྱོང་འཛིན་གྲྭ་རྩྭ་འཛུགས་པ། ཨེ་ཛི་དང་འབྲེལ་བའི་རིག་རྩལ་དགོང་ཚོགས་སྤེལ་བ།ཆེད་ལས་མི་སྣ་གསོ་སྐྱོང་བཅས་བརྒྱུད་དེ་གཞོན་རབས་པའི་སྙན་ལམ་དུ་ཆུང་དུས་ནས་རང་ལུས་བདག་སྐྱོང་གི་བག་ཆགས་འཇོག་དགོས་ལ།འཕྲོད་བསྟེན་བདེ་ཐང་གི་ཤེས་བྱ་ཁོང་དུ་ཆུད་དུ་འཇུག་དགོས་པར་མ་ཚད།ན་གཞོན་དག་མཉམ་ཞུགས་བྱ་རུ་བཅུག་ནས་ཆུང་དུས་ནས་སྤྱི་ཕན་གྱི་ལས་ལ་ཞུགས་པར་སྐུལ་མ་གཏོང་རྒྱུ་དང་དེའི་གོ་སྐབས་བྱིན་པའང་སློབ་གསོ་ཤིན་ཏུ་གལ་ཆེན་ཞིག་ཡིན་ནོ།།
ད་ལྟ་འཛམ་བུ་གླིང་འདིར་ཨེ་ཛིའི་ནད་དུག་ཅན་དང་ཨེ་ཛིའི་ནད་པ་ག་ཚོད་ཡོད་དམ་
སྤྱིར་འཛམ་གླིང་གི་ཨེ་ཛིའི་ནད་པའི་ཁྱབ་འབྱམས་ཀྱི་རྣམ་པ་ཡིན་ནའང་འདྲ།ཀྲུང་གོའི་ཨེ་ཛིའི་ནད་པའི་ཁྱབ་འབྱམས་ཀྱི་རྣམ་པ་ཡིན་ནའང་འདྲ། ཚང་མར་གཞུང་ཕྱོགས་དང་གཞུང་མིན་ཚོགས་པ། མི་སྒེར་བཅས་བརྩིས་གྲངས་རྣམ་པ་མང་པོ་ཡོད་ལ།སོ་སོའི་གྲངས་ཀར་ཐོད་མི་ཐུག་པ་མང་པོ་ཡོད་ཅིང་། སྐབས་རེ་ཧེ་བག་ཀྱང་ཤིན་ཏུ་ཆེན་པོ་ཡོད་པའང་ཡོད། དེས་མ་ཚད། འཛམ་གླིང་མཉམ་འབྲེལ་རྒྱལ་ཚོགས་ཀྱིས་སྤྱི་བསྒྲགས་བྱས་པའི་རྒྱལ་ཁབ་ག་གེ་མོའི་ཨེ་ཛིའི་ནད་པ་དང་རྒྱལ་ཁབ་དེ་གའི་རིམས་འགོག་ལྟེ་གནས་ཀྱིས་སྤྱི་བསྒྲགས་བྱས་པའི་ཨེ་ཛིའི་ནད་པའི་གྲངས་ཀ་སོགས་ལའང་ཐོད་ཐུག་གི་མེད་པ་ཁ་ཤས་ཡོད།ཡིན་ནའང་། དེ་རིང་ངས་འདིར་དཔྱད་གཞི་བྱས་ཡོད་པ་ནི་སི་ཁྲོན་ཞིང་ཆེན་མི་རིགས་ལས་དོན་ཨུ་ཡོན་ལྷན་ཁང་དང་སི་ཁྲོན་ཞིང་ཆེན་མཚན་ནད་དང་ཨེ་ཛིའི་ནད་ཡམས་འགོག་བཅོས་ཚོགས་པས་མཁོ་འདོན་བྱས་པའི་ཀྲུང་གོ་རྒྱལ་ཁབ་ཀྱི༢༠༡༢ལོའི་འཛམ་གླིང་ཨེ་ཛིའི་ཉིན་མོའི་སྙན་ཞུ་ཞིག་ཡིན་ཏེ། ༢༠༡༡ལོའི་ལོ་མཇུག་ཏུ་འཛམ་གླིང་ཡོངས་ལ་ད་ལྟ་འཚོ་ཞིང་གནས་པའི་ཨེ་ཛིའི་ནད་དུག་ཅན་དང་ཨེ་ཛིའི་ནད་པ་ཁྲི་༣༤༠༠ཡོད་ཅིང་།༢༠༡༡ལོ་རྐྱང་བོར་གསར་རྙེད་ཀྱི་ཨེ་ཛིའི་ནད་དུག་ཅན་དང་ཨེ་ཛིའི་ནད་པ་ཁྲི་༢༥༠ ཡོད་ཅིང་།ལོ་དེར་ཨེ་ཛི་དང་འབྲེལ་བའི་དོན་རྐྱེན་གྱིས་ཚེ་སྲོག་ཤོར་བའི་མི་གྲངས་ཁྲི་༡༧༠ ཡོད་པར་བཤད་ཅིང་། ཀྲུང་གོ་རྒྱལ་ཁབ་ལ་མཚོན་ན།༢༠༡༢ལོའི་ཟླ་༡༠པའི་ཟླ་མཇུག་ཕན་བསྡོམས་པའི་ཨེ་ཛིའི་ནད་དུག་ཅན་དང་ཨེ་ཛིའི་ནད་པ་༤༩༢༡༩༡ཡོད་ཅིང་།དེའི་ནང་དུ་གྲངས་ཉུང་མི་རིགས་ཀྱིས་བརྒྱ་ཆ་༣༦བཟུང་ཡོད་པར་བཤད། ཀྲུང་གོ་རྒྱལ་ཁབ་ཏུ་ད་ལྟ་འཚོ་ཞིང་གནས་པའི་ཨེ་ཛིའི་ནད་དུག་ཅན་དང་ནད་པ་༣༨༣༢༨༥ཡོད།༢༠༡༢ལོའི་ཟླ་དང་པོ་ནས་ཟླ་བཅུ་པའི་བར་གསར་རྙེད་ཀྱི་ཨེ་ཛིའི་ནད་དུག་ཅན་དང་ཨེ་ཛིའི་ནད་པ་༦༨༨༠༢ཡོད། གཞན་ཡུན་ནན་ཞིང་ཆེན་ནི་ཀྲུང་གོ་རྒྱལ་ཁབ་ཀྱི་ཨེ་ཛིའི་ནད་དུག་ཅན་དང་ནད་པ་ཆེས་མང་བའི་ཞིང་ཆེན་ཞིག་ཡིན་པས་སྤྱིའི་གྲངས་འབོར་གྱི་བརྒྱ་ཆ་༢༣་༩༦བཟུང་ཡོད་ལ།ཡུན་ནན། ཀྭང་ཞིས། ཤིན་ཅང་། ཀྭང་ཏོང་། སི་ཁྲོན་བཅས་ཞིང་ཆེན་དག་ནི་ཀྲུང་གོ་རྒྱལ་ཁབ་ཀྱི་ཨེ་ཛིའི་ནད་དུག་ཅན་དང་ནད་པ་ཆེས་མང་བའི་ས་ཁུལ་ཡིན་པར་བཤད།༢༠༡༢ལོར་མཚོན་ན་ཀྲུང་གོའི་ཆ་སྙོམས་ཀྱི་ཉིན་རེའི་ཨེ་ཛིའི་ནད་དུག་ཅན་དང་ནད་པ་གསར་རྙེད་བྱུང་ཚད་མི་གྲངས་༢༢༠ཙམ་ཡིན་ལ།དེ་ནི་ད་ལྟ་རྒྱལ་ཁབ་ཀྱི་དོ་དམ་ལེགས་བཅོས་དང་སྒྲིག་ཆས་གསར་འཛུགས་བྱས་པའི་གྲུབ་འབྲས་ཡིན་ཞིང་།མ་འོངས་པར་གང་མྱུར་གྱིས་ཨེ་ཛིའི་ནད་པ་གར་ཡོད་དང་སུ་ཡིན་གཏན་འཁེལ་བྱུང་ཐུབ་ན་རྒྱལ་ཡོངས་ཀྱི་ཨེ་ཛིའི་ནད་དུག་ཅན་དང་ནད་པར་སྨན་བཅོས་དང་བདག་སྐྱོང་བྱ་བའི་ལས་ཆོད་ཇེ་ཆེར་འགྲོ་ཐུབ་ལ།མ་འོངས་པར་ཨེ་ཛིའི་ནད་ངན་འདི་ཚོད་འཛིན་བྱ་བར་ཡང་ཕན་ཐོགས་ཆེན་པོ་ཡོད་པར་བཤད། དེ་བཞིན་དུ་བོད་ཡུལ་གྱི་དབུས་གཙང་དང་ཨ་མདོ།ཁམས་པ།རྒྱལ་ཕྱིར་ཡོད་པའི་བོད་པ་བཅས་ཚང་མའི་ནང་དུ་ཨེ་ཛིའི་ནད་དུག་ཅན་དང་ཨེ་ཛིའི་ནད་པ་ཡོད་པར་བཤད་ཅིང་། སྤྱིའི་ཆ་ནས་ད་དུང་བོད་ཁུལ་གྱི་ཨེ་ཛིའི་ནད་དུག་ཅན་དང་ཨེ་ཛིའི་ནད་པའི་གྲངས་འབོར་འདི་དབྱི་རིགས་དང་ཡུ་གུར་རིགས་སོགས་གྲངས་ཉུང་མི་རིགས་དང་བསྡུར་ན་ཤིན་ཏུ་ཉུང་ཉུང་ཡིན་རུང་།ད་ལྟ་ལོ་རེའི་འཕར་ཚད་ཤིན་ཏུ་མགྱོགས་པོ་ཡིན་པས་ངེས་པར་ཏུ་སྔོན་འགོག་ནན་མོ་བྱ་དགོས་ལ།ངེས་པར་ཏུ་རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕེན་གྱིས་གསུངས་བ་བཞིན། མི་དམངས་ཡོངས་རྫོགས་མཉམ་ཞུགས་དང་།ནུས་པ་ཡོད་ཚད་རྩལ་སྤྲུགས། ཕྱོགས་ཡོངས་ནས་སྔོན་འགོག་བཅས་བྱ་དགོས་ཞེས་སི་ཁྲོན་ཞིང་ཆེན་མི་རིགས་ལས་དོན་ཨུ་ཡོན་ལྷན་ཁང་གི་དབུ་ཁྲིད་ཅིག་གིས་གསུངས་སོ།།
ཨེ་ཛི་དང་རེག་དུག་གཉིས་བར་ལ་ཁྱད་པར་ཅི་ཞིག་ཡོད་དམ་
བོད་ཁུལ་གྱི་སྨན་པ་ལ་ལས་ཨེ་ཛི་དང་རེག་དུག་བར་གྱི་དབྱེ་བ་མ་ཤེས་པར་དེ་གཉིས་ངོ་བོ་དང་ཁྱད་ཆོས་གཅིག་པར་མཐོང་ནས་ཨེ་ཛི་དེ་གནའ་སྔ་མོ་ནས་བོད་ལ་ཡོད་མྱོང་པ་ཞིག་ཡིན་ལ།ཁོང་ཚོའི་སྔོན་བྱོན་གྱི་མཁས་པ་དག་གིས་སྔ་མོ་ནས་བཅོས་ཟིན་པ་རེད་ཅེས་འུད་སྒྲོག་བྱེད་ཀྱི་འདུགདེ་ནི་ཁོང་ཚོས་ནད་དེ་གཉིས་ཀྱི་བྱུང་དུས་དང་ངོ་བོ་སོགས་གསལ་བོར་མ་ཤེས་པ་ཡིན་ལ།རང་གིས་རང་ལ་བསྟོད་པ་བྱ་འདོད་རུང་བསྟོད་མ་ཤེས་པར་བསྟོད་མི་ཤེས་མཁན་ཞིག་གིས་བསྟོད་པ་ལས།སྨད་མི་ཤེས་མཁན་ཞིག་་གིས་སྨད་ན་དགའ་ཞེས་པའི་དཔེ་རུ་སོང་བ་རེད།  རྒྱུ་མཚན་ཅི་རེད་ཅེ་ན། རེག་དུག་བྱུང་ནས་ད་བར་ཏུ་ལོ་༥༠༠ལྷག་གི་ལོ་རྒྱུས་ཡོད་ལ།ཨེ་ཛིའི་ནད་པ་དངོས་སུ་ངོས་ཟིན་ནས་ད་བར་ལོ་༣༠ལྷག་ལས་ཕྱིན་མེད་ཅིང་།འཚོལ་ཞིབ་གྲུབ་འབྲས་ཇི་ལྟར་སྔོན་ལ་བསྣུད་ཀྱང་ལོ་༥༠ལས་ཡར་འདེད་རྒྱུ་ཡོད་པ་མ་རེད།དེས་ན།བོད་ལ་སྔོན་ནས་ནད་དུག་དེ་ཡོད་ཅེས་པ་ནི་རང་གིས་རང་མི་ཁར་འཕང་བ་ལས་ཅི་ཡང་མེད་དོ། ། རེག་དུག་ལ་སྒྲ་ཡངས་འཇུག་དང་དོག་འཇུག་བཅས་གཉིས་ཡོད་ལ།ཡངས་འཇུག་ལྟར་ན་གསང་ནད་དམ་མཚན་མའི་ནད་དེ་རྒྱ་སྐད་དུ་ཤིན་པིང་性病ཟེར་བའི་དོན་ཡིན་ཞིང་། དོག་འཇུག་ལྟར་ན་རྒྱ་སྐད་དུ་མའེ་ཏུའུ་梅毒ཟེར་བ་དེ་ཡིན།དེང་སང་སྨན་པ་མང་པོ་ཞིག་གིས་རེག་དུག་ནི་སྒྲ་དོག་འཇུག་གི་རྣམ་པའི་མའེ་ཏུའུ་梅毒ཟེར་བའི་ཆེད་སྤྱོད་ཐ་སྙད་བྱེད་ཀྱིན་ཡོད་པས་ང་ཚོས་ཀྱང་འདི་ལྟར་བྱས་ན་གོ་འཛོལ་མི་བྱུང་བར་ཕན་པ་ཆེན་པོ་ཡོད།ཡིན་ནའང་། སྒྲ་ཡངས་དོག་གང་གི་ཐད་ནས་བཤད་རུང་།རེག་དུག་དང་ཨེ་ཛི་གཉིས་གཅིག་པ་རྩ་བ་ནས་མིན་ནོ ། ། སྤྱིར་རེག་དུག་འགོས་ཡོད་ན་ཨེ་ཛི་འགོ་སླ་པོ་ཡོད་ལ།ཨེ་ཛི་འགོས་ཡོད་ན་རེག་དུག་ཀྱང་འགོ་སླ་པོ་ཡོད་པས།ཨེ་ཛིའི་ནད་རྟགས་མང་པོ་ཞིག་བཤད་སྐབས་རེག་དུག་གི་ནད་རྟགས་མང་པོ་ཞིག་ཀྱང་ཞོར་ལ་བཤད་བཞིན་ཡོད་རུང་།རེག་དུག་གི་ནད་པ་ཞིག་ཇི་ལྟར་ལོ་མང་པོར་འཚོ་རུང་།དེ་ཨེ་ཛིའི་ནད་དུག་དང་མ་འཕྲད་ན་རང་ཤུགས་ཀྱིས་ཨེ་ཛིའི་ནད་དུག་ཅན་དང་ཨེ་ཛིའི་ནད་པར་འགྱུར་བ་ཡོད་མི་སྲིད།རེག་དུག་དང་ཨེ་ཛི་གཉིས་ཀྱི་ནད་རྟགས་དང་དུས་རིམ། གབ་གནས་སོགས་ལ་འདྲ་ས་མང་པོ་ཞིག་ཡོད་རུང་།ཁྲག་གཤེར་བརྒྱུད་དེ་ཚད་ལྡན་གྱི་སྨན་ཁང་ནས་ནད་ཀྱི་ངོ་བོ་དང་རང་བཞིན་ལ་བརྟག་བཤེར་བྱས་ཚེ་རྩ་བ་ནས་གཅིག་མཚུངས་མིན་པ་ཤེས་ཐུབ་ལ།བཅོས་ཐུབ་མིན་གྱི་སྟེང་ནས་ཀྱང་མངོན་གསལ་དོད་པོས་ལྷང་ལ་འབུད་ཐུབ་ཀྱིན་ཡོད་དོ། ། རེག་དུག་ལ་རེག་དུག་གི་དུས་རིམ་གསུམ་དུ་དབྱེ་བ་ཡོད་ཅིང་།རེག་དུག་དུས་རིམ་དང་པོ། གཉིས་པ། གསུམ་པ་བཅས་སོ།རེག་དུག་དུས་རིམ་དང་པོའི་སྐབས་སུ་སངས་བཅོས་ཐུབ་པ་དང་གཉིས་པའི་སྐབས་སུ་ཚེ་གང་ལུས་ལ་ཁྱེར་དགོས་རུང་སྲོག་ཉེན་མེད་པ། དུས་རིམ་གསུམ་པ་སྟེ་དུས་མཐར་སླེབས་དུས་སྨན་བཅོས་བྱ་དགོས་ཚེ་ཧ་ཅང་ཁག་པོ་ཡོད་པས།རེག་དུག་ཡིན་རུང་དང་པོ་ནས་སྨན་བཅོས་བྱ་རྒྱུ་ནི་ཤིན་ཏུ་གལ་ཆེན་ཡིན།ཡང་ཁ་ཅིག་ལ་རེག་དུག་འགོས་རྗེས་དུས་ཡུན་རིང་པོ་མ་སོང་བར་ནད་རྟགས་མངོན་པ་ཡོད་ཅིང་།དེ་ནས་ནད་རྟགས་དེ་རིམ་བཞིན་ཡལ་ཅིང་མེད་པར་གྱུར་ནས་ཚེ་གཅིག་ལ་ནད་གཤིས་གདགས་གཤིས་སུ་གནས་རུང་ནད་རྟགས་མི་འཕར་བ་ཡོད་ཅིང་།རེག་དུག་གི་ནད་འགོས་ནས་ལོ་བཞི་ཙམ་གྱི་རྗེས་ནས་བུ་ཕྲུག་ལས་གཞན་ལ་འགོ་བཞིན་མེད། ད་དུང་འདིར་གསལ་བཤད་བྱེད་དགོས་པ་ཞིག་ལ།དེང་སང་ནང་ལོག་གི་སྨན་པ་ལ་ལས་རྒྱབ་ཁུག་ཁུར་ཏེ་བོད་ཡུལ་དུ་སོང་ནས་རེག་དུག་གི་སྨན་བཅོས་བྱ་ཐུབ་ཞེས་ཁབ་རེ་བརྒྱབ་ཏེ་སྒོར་མང་པོ་ལེན་བཞིན་འདུག་པས།ཁོང་ཚོའི་སྨན་མང་པོ་ཞིག་རྫུན་མ་ཡིན་ཞིང་།ཁབ་མགོ་དག་ཀྱང་དུག་སེལ་ལེགས་པོ་བྱེད་བཞིན་མེད་པར་བཤད་པས།ངེས་པར་ཏུ་གཟབ་གཟབ་བྱ་དགོས། མདོར་ན།ཨེ་ཛི་དང་རེག་དུག་གཉིས་གཅིག་མཚུངས་མིན་ལ།དེ་གཉིས་དར་ཁྱབ་ཀྱི་རྣམ་པའང་མི་འདྲ་བས།རེག་དུག་གི་ནད་ཕོགས་ཡོད་མཁན་ཤིན་ཏུ་མང་པོ་ཡོད་ཕྱིན།དེ་གཉིས་གཅིག་མཚུངས་རེད་ཅེས་བཤད་ན་མི་མང་པོ་ཞིག་གི་ལུས་སེམས་ལ་སྡུག་བསྔལ་བསམ་གྱིས་མི་ཁྱབ་པ་མང་པོ་ཞིག་སྟེར་སྲིད་པར་མ་ཟད།སྨན་བཅོས་བྱ་རྒྱུ་མེད་པར་འཁྲུལ་ནས་དུས་ལྟར་ཏུ་སྨན་པར་མི་སྟོན་པར་སྨན་བཅོས་ཀྱི་དུས་སྐབས་བཟང་བོ་འདའ་འགྲོ་བར་ཉེན་ཁ་ཡོད་པས་ངེས་པར་ཏུ་གཟབ་ནན་དང་དབྱེ་བཀར་གྱིས་དྲིལ་སྒྲོག་བྱེད་པ་གལ་ཆེའོ།།
འུག་པ།
འུག་པ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
སྲེག་ཆུང་།
སྲེག་ཆུང་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
སྐྱར་མོ།
སྐྱར་མོ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
བྱ་གག
བྱ་གག་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
པར་རིས་བར་འཁྱམས།
File:Cane Portrait Chevreuse.JPG| File:Mandarin.duck.arp.jpg|
སོ་བྱ།
སོ་བྱ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
ངང་དཀར།
ངང་དཀར་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
པུ་ཤུད།
པུ་ཤུད་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
བུད་མེད་ཀྱི་སྡོམ་པའི་སྐོར
འདུལ་བའི་འབེལ་གཏམ་གཉིས་པ་ལས་བྱུང་བའི་བུད་མེད་ཀྱི་སྡོམ་པའི་སྐོར
ཁྱུ་དགའ།
ཁྱུ་དགའ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
བུད་མེད་ཀྱི་སྡོམ་པའི་སྐོར
དེ་ཡང་འདུལ་བ་གཞི་དང་མདོ་རྩ་དང་ཀརྨ་ཤ་ཏམ་ལས། བུད་མེད་ལ་ནི་དགེ་སློབ་མ་ཞེས་བྱ་བའི་ཚིག་གཞན་ཡོད་དོ།། དགེ་ཚུལ་མ་ཉིད་དང་དགེ་སློང་མ་ཉིད་ཀྱི་བར་སྐབས་སུ་སྤྱད་པའི་དུས་ནི་ལོ་གཉིས་སོ།། ཞེས་སོགས་གསུངས་པས་དེ་དག་གི་ཕྱག་ལེན་དགེ་སློབ་མའི་ཚུལ་སོགས་བོད་ལ་དར་མེད་མོད། འོན་ཀྱང་རྒྱ་གར་འཕགས་པའི་ཡུལ་བུད་མེད་ལ་སྡོམ་པ་ལེན་བྱེད་ཀྱི་ཆོ་ག་དྲུག་གི་རིམ་པ་བཤད་པ་ལྟར། ཐོག་མར་དགེ་སློབ་མ་སྦྱིན་ཚུལ་བྱ་སྟེ། རྒྱ་གར་ན་བུ་མོ་ཁྱིམ་སོ་བཟུང་བ་དེ་ལོ་བཅུ་ལོན་པ་ཡིན་ན། དགེ་སློབ་མའི་སྡོམ་པ་སྦྱིན་ཞིང་། ལོ་གཉིས་སྤྱད་ནས་དེ་རྗེས་བསྙེན་པར་རྫོགས་པར་བྱ་ཆོག་པ་དང་། བུད་མེད་ཁྱིམ་སོ་མ་བཟུང་བ་ཡིན་ན་ལོ་བཅོ་བརྒྱད་ལོན་པ་ན་དགེ་སློབ་མའི་སྡོམ་པ་སྦྱིན་ཞིང་བསྙེན་པར་རྫོགས་པ་བྱ་ཆོག་གོ།
ད་ཆོག་གི་དབང་དུ་བྱས་ན་ཡུལ་དབུས་སུ་བཅུ་གཉིས། མཐའ་འཁོབ་དག་ཏུ་དགེ་སློང་མ་དྲུག། དགེ་སློང་མ་མེད་ན་དགེ་སློང་ཕ་དྲུག་ཚོགས་པ་རུང་སྟེ། བསྒྲུབ་བྱ་བུད་མེད་ཚོ་ཡིདང་པོར་སྟོན་པ། དེ་རྗེས་ལས་གྲལ་ནང་དུ་ཡོད་པའི་དགེ་སློང་ཕ་མ་རེ་རེ་ལ་ཕྱག་འཚལ་བ་དང་། གསོལ་བ་བྱ་བ་དང་། ལས་ཆོག་ལན་གཉིས་སམ་གསུམ་དུ་བཟླས་པའི་སློབ་ཚུལ་དགེ་ཚུལ་མ་དང་འདྲ། མི་འདྲ་བ་ནི་དགེ་སློང་ཕ་མའི་དགེ་འདུན་ལས་ལོ་གཉིས་སུ་རྩ་བའི་ཆོས་དྲུག་དང་། རྗེས་མཐུན་གྱི་ཆོས་དྲུག་ལ་བསླབ་པའི་སྡོམ་པ་གསོལ་བའི་ལས་ལན་གཉིས་གསུམ་དུ་བཟླས། ལས་ཀྱི་སློབ་དཔོན་མ་ཡིན་པ་གཞན་གང་ཡང་རུང་བ་གཅིག་གིས། དགེ་སློབ་མའི་སྡོམ་པ་ཐོབ་པའི་དུས་ནི་འདི་དང་འདི་ཞེས་གྲིབ་ཚོད་གཞལ་བར་བྱ། དེའི་འོག་ལས་ཀྱི་སློབ་དཔོན་ནམ་ལས་བྱེད་པས་རྩ་བའི་ཆོས་དྲུག་བརྗོད་པར་བྱ་སྟེ། གཅིག་པུ་ལམ་དུ་འགྲོ་བར་མི་བྱ་བ་དང་། ཆུ་བོའི་ཕ་རོལ་དུ་རྐྱལ་བར་མི་བྱ་བ་དང་། སྐྱེས་པ་ལ་རེག་པར་མི་བྱ་བ་དང་། སྐྱེས་པ་དང་འདུག་པར་མི་བྱ་དང་། གཉེན་སྒྲིག་གི་མཚམས་སྦྱོར་བར་མི་བྱ་བ་དང་། ཁ་ན་མ་ཐོ་བ་གསང་བར་མི་བྱའོ།། རྗེས་མཐུན་གྱི་ཆོས་དྲུག་ནི། གསེར་ལ་གཟུང་བར་མི་བྱ་བ་དང་། མདོམས་ཀྱི་སྤུ་བྲེག་པར་མི་བྱ་བ་དང་། ས་རྐོ་བར་མི་བྱ་བ་དང་། རྩྭ་སྔོན་གཅོད་པར་མི་བྱ་བ་དང་། བྱིན་ལེན་མ་བྱས་པར་བཟའ་བར་མི་བྱ་བ་དང་། གསོག་འཇོག་བྱས་པ་བཟའ་བར་མི་བྱ་བ་སྟེ། བསླབ་བྱའི་ཆོས་བཅུ་གཉིས་ཡང་དག་པར་བརྗོད་ནས་བསྲུང་པའི་ཕན་ཡོན་དང་ཉམས་པའི་ཉེས་དམིགས་ར་སྤྲོད་ཀྱང་བྱེད་པར་གདམས་སོ།།
མཉམ་དཀྲོལ་རོལ་དབྱངས
མཉམ་དཀྲོལ་རོལ་དབྱངས་ Symphony
མཉམ་དཀྲོལ་རོལ་དབྱངས་ཀྱི་བརྗོད་གཞི་རྒྱ་ཆེན་པོ་ཡོད་པ་དང་། རོལ་དབྱངས་ཀྱི་རྩོམ་གཞིའི་གྲུབ་ཚུལ་ཚགས་དམ་ཞིང་ཞིབ་རྒྱས་ཆེ་བ་ཡིན་ཞིང་། དོན་སྟོན་པའི་ཐད་དུ་རོལ་ཆས་ཁག་གི་དོན་སྟོན་ནུས་ཀྱི་རྒྱ་ཆེ་ཚད་དང་གཏིང་ཟབ་ཚད་སྒོ་ཀུན་ནས་འདོན་སྤེལ་བྱེད་དགོས་པ་རེད། དེ་ནི་རོལ་དབྱངས་རྩོམ་པ་པོའི་བརྗོད་གཞི་གང་ཞིག་གཏིང་ཟབ་མོར་སྟོན་པ་དང་རྩོམ་རྩལ་མཐོན་པོར་མངོན་པའི་ཐོན་དངོས་ཡིན།
ངོ་སྤྲོད།
མཉམ་དཀྲོལ་རོལ་དབྱངས་ཀྱི་བརྗོད་གཞི་རྒྱ་ཆེན་པོ་ཡོད་པ་དང་། རོལ་དབྱངས་ཀྱི་རྩོམ་གཞིའི་གྲུབ་ཚུལ་ཚགས་དམ་ཞིང་ཞིབ་རྒྱས་ཆེ་བ་ཡིན་ཞིང་། དོན་སྟོན་པའི་ཐད་དུ་རོལ་ཆས་ཁག་གི་དོན་སྟོན་ནུས་ཀྱི་རྒྱ་ཆེ་ཚད་དང་གཏིང་ཟབ་ཚད་སྒོ་ཀུན་ནས་འདོན་སྤེལ་བྱེད་དགོས་པ་རེད།  དེ་ནི་རོལ་དབྱངས་རྩོམ་པ་པོའི་བརྗོད་གཞི་གང་ཞིག་གཏིང་ཟབ་མོར་སྟོན་པ་དང་རྩོམ་རྩལ་མཐོན་པོར་མངོན་པའི་ཐོན་དངོས་ཡིན། རིག་རྩལ་བསྐྱར་དར་སྐབས་སུ་མཉམ་དཀྲོལ་རོལ་དབྱངས་ཞེས་པའི་ཐ་སྙད་བྱུང་ཡོད་པ་ནི་སྒྲ་ཚོ་མང་པོ་འདུས་པའི་རོལ་མོ་ཀུན་ལ་གོ་བ་དང་། དེའི་ནང་དུ་སྐད་སྒྲའི་རོལ་མོ་དང་རོལ་ཆས་ཀྱི་རོལ་མོ་གཉིས་ཀ་ཚུད་ཡོད།  དུས་རབས16ནས17པའི་ནང་དུ་མཉམ་དཀྲོལ་རོལ་དབྱངས་ཞེས་པ་ནི་གླུ་དབྱངས་ཟློས་གར་དང་གཙང་ལེན་གླུ་དབྱངས་ཟློས་གར་ནང་གི་སྔོན་འགྲོའི་རོལ་དབྱངས་དང་བར་སྐབས་ཀྱི་རོལ་དབྱངས་ལ་གོ་བ་དང་། སྐབས་དེར་སྐད་སྒྲའི་རོལ་མོ་ནི་མཉམ་དཀྲོལ་རོལ་དབྱངས་ཀྱི་ཁོངས་སུ་མི་ཐེ་བར་རོལ་ཆས་རོལ་དབྱངས་ཁོ་ནར་གོ་བ་རེད།  དུས་རབས18པར་ཨེ་ཐ་ལིའི་ན་པུ་ལེ་སིའི་རོལ་མོ་རྩོམ་པ་པོA.སི་ཁ་ལ་ཐི་ཡིས་རང་ཉིད་ཀྱི་རོལ་མོའི་བརྩམས་ཆོས་ནང་གི་སྔོན་འགྲོའི་རོལ་དབྱངས་ལ “མགྱོགས་འགྲོས－དལ་འགྲོས－མགྱོགས་འགྲོས ”ཞེས་པའི་དུམ་པ་གསུམ་ལྡན་གྱི་ལུགས་བཏོད་པ་དེས་ཕྱིས་མཉམ་དཀྲོལ་རོལ་དབྱངས་ཀྱི་སརྒ་གཅོད་ཚུལ་ལ་གཞི་རྩའི་ངེས་སྲོལ་གཏན་འབེབས་བྱས་པ་རེད། དུས་རབས18པའི་དུས་སྨད་ལ་འཇར་མན་གྱི་རོལ་མོ་བ་མན་ཧའེ་མུ་ལེ་ཕའེ་བྱ་བས་སྔོན་འགྲོའི་རོལ་དབྱངས་ཀྱི་གསར་རྩོམ་ལ་གདངས་གཙོ་བོའི་རྩོམ་ཐབས་ཀྱི་སྲོལ་ཕྱེས་ཏེ་རོལ་ཆས་ཀྱི་སྟོན་པའི་ནུས་པ་དང་རོལ་དབྱངས་ཀྱི་ཟློ་གར་རང་བཞིན་ཤུགས་ཆེ་རུ་བཏང་བ་དང་། དེས་མི་ཚད་དུམ་པ་གསུམ་ལྡན་གྱི་འགྲོའི་རོལ་དབྱངས་ཀྱི་རྨང་གཞིའི་སྟེང་དུ་མགྱོགས་འགྲོས་ཀྱི་མཇུག་བསྡུ་བའི་དུམ་པ་ཁ་སྣོན་བྱས་པས། དེ་ནས་བཟུང་སྟེ་སརྒ་བཞི་ལྡན་གྱི་རོལ་ཆས་རོལ་དབྱངས་ཆ་འགྲིག་མ་ཐོག་མར་བྱུང་བ་རེད།  དེ་ནས J.ཧའེ་ཏུན་དང་།    W.A.མི་ཟ་ཐེ།   L.van པེ་ཏོ་ཧྥུན་གསུམ་ནས་གནའ་སྲོལ་མཉམ་དཀྲོལ་རོལ་དབྱངས་ཉིད་རྫོགས་ལྡན་དུ་དར་སྤེལ་བཏང་ནས་མཉམ་དཀྲོལ་རོལ་དབྱངས་ཉིད་དར་རྒྱས་ཀྱི་རྩེར་སོན་པ་དང་། དེང་རབས་ཀྱི་ངོ་བོ་ཅན་གྱི་མཉམ་དཀྲོལ་རོལ་དབྱངས་ཀྱང་དུས་སྐབས་དེར་བྱུང་བ་རེད།
གྲུབ་ཚུལ།
མཉམ་དཀྲོལ་རོལ་དབྱངས་ཀྱི་གྲུབ་ཚུལ་གཤམ་གསལ་ཏེ། སརྒ་དང་པོ་ནི་དཀྲོལ་གྱེར་རོལ་དབྱངས་ཀྱི་རྣམ་པ་ཡིན་ལ་འགྱོགས་འགྲོས་ཡིན། སརྒ་གཉིས་པ་ནི་བསྐྱར་ཟློས་གསུམ་ཚན་རོལ་དབྱངས་ཀྱི་རྣམ་པའམ་འགྱུར་དཀྲོལ་རོལ་དབྱངས་ཀྱི་རྣམ་པ་ཡིན་ལ་དལ་འགྲོས་ཡིན། སརྒ་གསུམ་པ་ནི་གོམ་ཆུང་ཞབས་བྲོའི་རོལ་དབྱངས་ཀྱི་རྣམ་པའམ་མཚར་མོའི་རོལ་དབྱངས་ཀྱི་རྣམ་པ་ཡིན་ལ་འབྲིང་འགྲོས་དང་མགྱོགས་འགྲོས་ཡིན། སརྒ་བཞི་པ་ནི་གྱེར་འགྲོས་རོལ་དབྱངས་ཀྱི་རྣམ་པའམ་འཁོར་འཁྱིལ་རོལ་དབྱངས་ཀྱི་རྣམ་པ་ཡིན་ལ་མགྱོགས་འགྲོས་ཡིན།
ངང་པ།
ངང་པ་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
ནགས་བྱི།
ནགས་བྱི་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
དམངས་གླུ
དམངས་གླུ folk song རོལ་མོའི་ནང་གསེས་ཤིག་སྟེ་མི་དམངས་མང་ཚོགས་ཀྱིས་འཚོ་བའི་ཉམས་ལེན་གྱི་ཁྲོད་དུ་ངག་ཐོག་ནས་བརྒྱུད་དེ་བྱུང་ཞིང་དར་བའི་གླུ་དབྱངས་སྒྱུ་རྩལ་ཡིན། དེ་ལ་ཁྱད་ཆོས་གཙོ་བོར་ཁྱད་ཆོས་གསུམ་ལྡན་པ་རེད།
ངོ་སྤྲོད།
རོལ་མོའི་ནང་གསེས་ཤིག་སྟེ་མི་དམངས་མང་ཚོགས་ཀྱིས་འཚོ་བའི་ཉམས་ལེན་གྱི་ཁྲོད་དུ་ངག་ཐོག་ནས་བརྒྱུད་དེ་བྱུང་ཞིང་དར་བའི་གླུ་དབྱངས་སྒྱུ་རྩལ་ཡིན།  དེ་ལ་གཞི་རྩའི་ཁྱད་ཆོས་3ལྡན་ཡོད་པ་སྟེ།  ①མི་དམངས་ཀྱི་འཚོ་བ་དང་ཉེ་བར་འབྲེལ་བ།  དམངས་གླུའི་རྩོལ་མཁན་དང་ལེན་མཁན་ཚང་མ་ངལ་རྩོལ་མི་དམངས་ཡིན་ལ། ཁོང་ཚོས་དམངས་གླུ་ལེན་པའི་ཐོག་ནས་བརྩེ་དུང་མཚོན་པ་དང་འཚོ་བ་སྤྲོ་བོ་བཟོ་ལ་རང་ཉིད་ཀྱི་འཚོ་བ་དང་ལོ་རྒྱུས་ཟིན་ཐོར་འགོད་ཀྱི་ཡོད། ②དམངས་གླུའི་གསར་རྩོམ་ནི་གླུ་ལེན་པ་དང་རྒྱུད་པའི་གོ་རིམ་ནང་དུ་སྤེལ་གྱི་ཡོད། དམངས་གླུ་གཅིག་ལ་མཚོན་ན་ཡུལ་དང་དུས་མི་འདྲ་བར་མི་རབས་དུ་མས་ལེན་པ་དང་སྒྲིག་པ་བརྒྱུད་དེ་སྔར་བས་ཆ་རྫོགས་སུ་དར་བ་རེད།  ③དམངས་གླུའི་རྣམ་པ་སླ་བསྡུས་བབ་ཆགས་ཡིན་པ་དང་རྒྱུད་སྤེལ་བྱེད་བདེ་ལ། མི་རིགས་དང་ཡུལ་ཕྱོགས་ཀྱི་ཁྱད་ཆོས་གསལ་པོ་ལྡན་ཡོད་པ་རེད།
ཁྱད་ཆོས།
དམངས་གླུ་དང་སྤྱིར་བཏང་གི་གསར་རྩོམ་གླུ་དབྱངས་གཉིས་བར་གྱི་ཁྱད་པར་ནི། ①ཆེད་ལས་ཀྱི་དབྱངས་རྩོམ་ཐབས་གང་ཞིག་གི་དབང་དུ་མི་འགྲོ་བར་ངལ་རྩོལ་མི་དམངས་ཀྱིས་རང་རྟོག་ངང་ངག་ཐོག་ནས་སྒྲིག་པ་དང་།  ②གདངས་དབྱངས་དང་གླུ་ཚིག་ངེས་གཏན་མ་ཡིན་པར་དུས་ཡུན་རིང་པོར་བརྒྱུད་པའི་གོ་རིམ་ནང་དུ་འགྱུར་ལྡོག་ཡོང་གི་ཡོད། ③དབྱངས་ཡིག་གིས་འབྲི་བ་དང་ཟིན་བྲིས་གཞན་དག་ལ་མི་རྟེན་པར་གཙོ་བོ་མི་དམངས་ཀྱི་ངག་ཐོག་ནས་རྒྱུད་ཅིང་དར་བ་རེད། ④རྩོམ་མཁན་གྱི་སྒེར་གཤིས་ཀྱི་དབང་དུ་མི་འགྲོ་བར་མི་རིགས་དང་ཡུལ་ཕྱོགས་ཀྱི་ཁྱད་ཆོས་གསལ་པོ་ལྡན་ཡོད་པ་བཅས་ཡིན།
རྔ་བ་བོད་རིགས་ཆ་བ༹ང་རིགས་རང་སྐྱོང་ཁུལ་
རྔ་བ་བོད་རིགས་རང་སྐྱོང་ཁུལ་
གཟབ་བརླིང་རོལ་མོ
གཟབ་བརླིང་རོལ་མོ་ཞེས་པ་ནི་ཀུན་ཁྱབ་རོལ་མོ་ལ་ལྟོས་ཏེ་བཤད་པའི་བརྗོད་གཞི་དང་ནང་དོན་གཟབ་ནན་ཆེ་བ་དང་། སྒྱུ་རྩལ་གྱི་རྣམ་པ་ངེས་སྲོལ་ལྡན་པའི་སློབ་གསོ་དང་མཛེས་དཔྱོད་ཀྱི་དོན་སྙིང་ངེས་ཅན་ལྡན་པའི་རོལ་མོ་ལ་ཟེར།
རོལ་མོའི་སྐོར། གཟབ་བརླིང་རོལ་མོ་ཞེས་པ་ནི་ཀུན་ཁྱབ་རོལ་མོ་ལ་ལྟོས་ཏེ་བཤད་པའི་བརྗོད་གཞི་དང་ནང་དོན་གཟབ་ནན་ཆེ་བ་དང་། སྒྱུ་རྩལ་གྱི་རྣམ་པ་ངེས་སྲོལ་ལྡན་པའི་སློབ་གསོ་དང་མཛེས་དཔྱོད་ཀྱི་དོན་སྙིང་ངེས་ཅན་ལྡན་པའི་རོལ་མོ་ལ་ཟེར། གཟབ་བརླིང་རོལ་མོའི་བརྗོད་བྱ་རྒྱ་ཆེན་པོ་ཡོད་ལ་ཟབ་ཡངས་ཀྱི་བརྗོད་གཞི་མཚོན་ཐུབ་པ་རེད། དཔེར་ནL.vanཔེ་ཏུའོ་ཧྥུན་གྱི《མཉམ་དཀྲོལ་རོལ་དབྱངས་ལྔ་པ》ཞེས་པས“ལས་ཀྱིས་སྒོ་རྡུང་བ”ཞེས་པའི་ཐོག་ནས་མི་ཚེའི་གནས་ལུགས་ནས་སྟོན་པ་དང་།   W.Aམོ་ཀྲ་ཐི་ཡི་གླུ་དབྱངས་ཟློས་གར《ཧྥེ་ཅ་ལོའི་བག་སྟོན》ཞེས་པས་མངོན་སུམ་གྱི་བརྗོད་གཞིའི་ཐོག་ནས་བཀས་བཀོད་རྒྱུད་འཛིན་གྱི་འདུ་ཤེས་ལ་ངོ་རྒོལ་བྱེད་པ། རོལ་སྨོན་རིང་ལུགས་ཀྱི་རོལ་མོ་བF.F ཞོ་པིན་གྱིས《“གསར་བརྗེའི”སྦྱོང་ཚན་རོལ་དབྱངས》ལས་དྲག་ཏུ་འབར་བའི་རྒྱལ་གཅེས་ཀྱི་ལྷག་བསམ་མཚོན་ཡོད་པ་ལྷ་བུ་སོགས་ཡིན། བརྗོད་གཞི་དེ་དག་གིས་གོ་དོན་ཕུན་སུམ་ཚོགས་པ་དང་།  བརྗོད་གཞི་གཏིང་ཟབ་པའི་རོག་མོའི་མཛད་ཆོས་ཕུལ་བྱུང་ཅན་གྲུབ་ཡོད་པ་ནི་གཟབ་བརླིང་རོལ་མོའི་གྲུབ་ཆ་གལ་ཆེན་པོ་ཡིན།
བོད་ཁུལ་ནས་ཨེ་འགོག་བྱེད་སྒོ་ཅི་ལྟར་སྤེལ་དགོས་
དྲི་བ་དེའི་ལན་ལ་སྔོན་ཆད་ཞིག་ནས་མཁན་ཆེན་ཚུལ་ཁྲིམས་བློ་གྲོས་མཆོག་གིས་མཐུན་པ་གསུམ་གྱི་རྣམ་གཞག་ཅེས་སྡོམ་ཚིག་རང་བཞིན་གྱི་གསུངས་ཚིག་རིན་ཐང་བྲལ་བ་ཞིག་གསུངས་མྱོང་ཡོད་དེ།དང་པོ་རྒྱལ་ཁབ་ཀྱི་རྩ་ཁྲིམས་དང་མཐུན་པ་དང་། གཉིས་ནས་ཚད་རིག་དང་མཐུན་པ།གསུམ་པ།བོད་མི་རིགས་ཀྱི་ཐུན་མོང་མ་ཡིན་པའི་རིག་གནས་དང་མཐུན་པ་བྱ་དགོས་ཞེས་གསུངས་བ་ལྟར་ང་རང་གིས་ཀྱང་འདི་ལྟར་དྲིལ་སྒྲོག་བྱ་བཞིན་ཡོད།རྒྱུ་མཚན་ནི་ཁྲིམས་དང་མཐུན་ན་ང་ཚོས་བྱེད་སྒོ་འདི་འདྲ་སྤེལ་བ་དེ་དུས་ཡུན་རིང་པོ་དང་།གཞི་རྒྱ་ཆེན་པོ།མི་གྲངས་མང་པོར་སྤེལ་ཐུབ་པའི་དགེ་མཚན་ཡོད་ཅིང་།ཚད་རིག་དང་མཐུན་ན་སུ་ཞིག་གིས་མོ་བཏབས་པ་དང་། གང་ཞིག་གིས་སྔགས་བཏོན་པ།ཡང་སུ་ཞིག་གིས་བོད་སྨན་ཞིག་བྱིན་ན་བཅོས་ཐུབ་འགྲོ་སྲིད་སོགས་ཚོད་དཔག་རྐྱང་རྐྱང་བྱས་པ་མིན་པར་སྔོན་བྱོན་ཚད་རིག་མཁས་ཆེན་སོགས་ཀྱིས་གསུངས་པ་ཅི་བཞིན་སྒྲོ་སྐུལ་མེད་པར་བཤད་ན་མང་ཚོགས་ལ་ཕན་ཐོགས་པར་སྙམ། ཡིན་ནའང་།འདིར་གསལ་བཤད་བྱ་དགོས་པ་ཞིག་ལ།ངས་གོང་གི་བོད་ལུགས་ཐབས་ལམ་དག་གིས་རྩ་བ་ནས་ཕན་མི་ཐོགས་ཞེས་བཤད་པ་མིན་རུང་།མ་མཐའ་ཡང་ནད་པ་བཅུ་ནས་བརྒྱ་ལྷག་སངས་དྲག་བྱུང་བའི་ར་སྤྲོད་བྱས་མེད་ན་ཚོད་དཔག་གིས་བརྡར་ཤ་བཅད་ཚེ་སྤུན་ཟླ་མང་པོ་ཞིག་གིས་སྨན་ཡོད་པའི་འདུ་ཤེས་ཀྱིས་ཨེ་ཛི་སྔོན་འགོག་ལ་དོ་སྣང་མི་བྱེད་པར་གནོད་ཅིང་།ཚད་ལྡན་གྱི་སྨན་བཅོས་མ་ཐུབ་པས་སྐྱེ་བོ་མང་པོའི་ཚེ་སྲོག་ཆུད་ཟོས་སུ་འགྲོ་ཉེན་ཡོད་པས་ངེས་པར་ཏུ་གཟབ་ནན་བྱ་དགོས་ཟེར་བ་ཡིན།གཞན་ཨེ་འགོག་གི་བྱེད་སྒོ་དེ་བོད་མི་རིགས་ཀྱི་ཐུན་མོང་མ་ཡིན་པའི་རིག་གནས་དང་མཐུན་དགོས་ཞེས་པ་ནི།བོད་མི་རིགས་ཀྱི་ཆོས་ལུགས་དང་ཡུལ་སྲོལ་གོམས་གཤིས།བསམ་བློའི་གོ་རྟོགས།རིག་གནས་ཆུ་ཚད་བཅས་དང་མཐུན་པའི་སྒོས་དྲིལ་སྒྲོག་བྱས་ན་ད་གཟོད་མང་ཚོགས་ཀྱི་རྣ་ལམ་དུ་སྒྲོག་ཐུབ་ཅིང་།བསྒྲགས་པས་ནུས་པའང་ཐོན་ཐུབ་ཅེས་བཤད་ཀྱིན་ཡོད་དོ། །
ནགས་ཤོད་ཀྱི་རྡོ་ཕུར་བཅུ་གསུམ་
གནའ་བོའི་རྒན་རབས་དག་གི་ངག་རྒྱུན་གྱི་ཆུ་བོ་རིང་མོ་ལས་ནགས་ཀྱི་རྡོ་ཕུར་བཅུ་གསུམ། ཤག་གི་རོང་ཆེན་བཅུ་གསུམ། སྦྲུལ་ནང་སྨན་མོ་བཅུ་གསུམ། རྐང་གི་ལུང་ངུ་བཅུ་གསུམ། མདོ་ཆེན་དཔའ་བོ་བཅུ་གསུམ། མྱང་གི་ཐང་ཆེན་བཅུ་གསུམ་ཞེས་འབོད་ཚུལ་བྱུང་བ་ལས། དེ་དག་གི་རྒྱབ་ལྗོངས་དང་བྱུང་ཚུར་བཅས་རེ་ཞིག་བཞག་ནས། ནགས་ཀྱི་རྡོ་ཕུར་བཅུ་གསུམ་མིང་ཙམ་བཀོད་ན། ནགས་ཀྱི་རྡོ་ཕུར་བཅུ་གསུམ་ནི་ནགས་ཤོད་རོང་སྐོར་ཆེན་མོ་འགྲོ་སྐབས་སྐོར་བ་བྱ་སྲོལ་ཡོད་པའི་གྲལ་ཞིག་ཡིན་ཡང་ལོ་རྒྱུས་སྨྲ་མཁན་རྣམས་ཀྱིས་ཐུགས་བརྗེད་དུ་ཤོར་ནས་རྡོ་ཕུར་བཅུ་གསུམ་ཕལ་མོ་ཆེ་ཡིག་ཐོག་ཏུ་འཁོད་མེད། དེ་རིང་ཕྲན་གྱི་ལོ་རྒྱུས་ལ་དོ་སྣང་མཛད་མཁན་ན་གཞོན་རྣམས་ཀྱི་སྤྱན་ལམ་དུ་ནགས་ཀྱི་རྡོ་ཕུར་བཅུ་གསུམ་གྱི་པར་རིས་དང་བཅས་པ་འབུལ་རྒྱུ་ཡིན། ནགས་ཀྱི་རྡོ་ཕུར་བཅུ་གསུམ་ནི་ནག་ཆུ་ཁོ་ན་འགྲིམ་ཡུལ་དུ་བྱུང་བ་ཞིག་མིན་ཞིང་། ནགས་ཤོད་ཀྱི་ཡུལ་དུ་སྤང་གི་དཀྱིལ་དང་། ན་བའི་དཀྱིལ། བྱེ་ཐང་གི་དཀྱིལ། ཆུ་བོ་ཆེན་པོའི་དཀྱིལ་བཅས་བྲག་རྒྱུད་ལས་བྱུང་བ་མིན་པ་དམིགས་གསལ་རང་བྱུང་གི་བྲག་ཕུར་པ་འདྲ་བ་ཡོད་པ་ལ་རྟེན་ནས་རྡོ་ཕུར་བཅུ་གསུམ་གྲགས་པའོ། །
༡༽ཕུར་པའི་གསེབ་ཀྱི་རྡོ་ཕུར། ༢༽འོམ་སྤྲེལ་རྒན་གྱི་རྡོ་ཕུར། ༣༽གཟར་རིའི་སྒང་ལམ་གྱི་རྡོ་ཕུར། ༤༽ཤག་རོང་རྐྱང་རྒན་གྱི་རྡོ་ཕུར། འདི་ནི་འཛམ་གླིང་གེ་གསར་རྒྱལ་པོའི་ལྷ་རྟ་རྐྱང་རྒོད་ཀྱི་རྟོད་ཕུར་ཡིན་པར་གྲགས་ལ། གནས་དེར་གླིང་འབུམ་པའི་རྒྱ་ཚའི་སྒྲུབ་ཕུག་ཀྱང་ཡོད། ༥༽ནག་ཤག་སུམ་མདོའི་རྡོ་ཕུར། ༦༽བྲག་མཆོག་རྡོ་ཕུར། ༧༽སྦྲ་ཆེན་རྡོ་ཕུར། ༨༽བེ་ཐང་རྡོ་ཕུར། ༩༽དཀར་ནག་མདོའི་རྡོ་ཕུར། ༡༠༽ར་རུའི་མདོ་རྡོ་ཕུར། ༡༡༽ཚག་གདམ་རྡོ་ཕུར། ༡༢༽སྙི་མདོའི་རྡོ་ཕུར། ༡༣༽དཀར་རོང་ཁྲ་ཁུ་ལྷས་སུ་ཡོད་པ། སྒར་སྡེའི་རྟ་ཡི་རྟོད་ཕུར་བཅས་ཡིན་པར་སེམས་ཏེ་དཔྱད་གཞིའི་ཚུལ་དུ་འབྲིས་པ་དགེ་འོ། །འགའ་ཞིག་གིས་ཆུ་མ་མཁར་དང་། རི་མ་མཁར། བྲག་དེའུ་རྔ་རྡུང་སོགས་ནགས་ཀྱི་རྡོ་ཕུར་གྲལ་དུ་རེད་ཟེར་སྲོལ་བྱུང་ཡོད་ཀྱང་དེ་དག་དཔྱད་པའི་གནས་སུ་མཆིས། 2022/9/13
ཕུར་པའི་གསེབ་ཀྱི་རྡོ་ཕུར།
འོམ་སྤྲེལ་རྒན་གྱི་རྡོ་ཕུར།
གཟར་རིའི་སྒང་ལམ་གྱི་རྡོ་ཕུར།
ཤག་རོང་རྐྱང་རྒན་གྱི་རྡོ་ཕུར།
ནག་ཤག་སུམ་མདོའི་རྡོ་ཕུར།
སྦྲ་ཆེན་རྡོ་ཕུར།
བེ་ཐང་རྡོ་ཕུར།
དཀར་ནག་མདོའི་རྡོ་ཕུར།
ར་རུའི་མདོ་རྡོ་ཕུར།
ཚག་གདམ་རྡོ་ཕུར།
སྙི་མདོའི་རྡོ་ཕུར།
དཀར་རོང་ཁྲ་ཁུ་ལྷས་སུ་ཡོད་པ། སྒར་སྡེའི་རྟ་ཡི་རྟོད་ཕུར།
གཙོད།
གཙོད་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
ལས་ཐོག་འཐུས་ཤོར་ཟེར་བ་དེ་ག་འདྲ་ཞིག་ཡིན་ནམ་
ལས་ཐོག་འཐུས་ཤོར་རམ་རྒྱ་སྐད་དུ་职业暴露ཟེར་བ་དེ་ག་འདྲ་ཞིག་ཡིན་ནམ་
ལས་ཐོག་འཐུས་ཤོར་ཟེར་བའི་ཐ་སྙད་འདི་ཁོ་བོས་གནས་སྐབས་རང་བེད་སྤྱོད་བྱ་བར་ཐད་བསྒྱུར་བྱས་པ་ཙམ་ཡིན་གྱི་ཚིག་མཛོད་སོགས་སུ་ད་དུང་བཀོད་མི་འདུགནང་དོན་ནི་གཙོ་བོ་ཆེད་ལས་སྨན་པ་དང་ཞིབ་འཇུག་པ་སོགས་ཀྱིས་རང་རང་གི་འབྲེལ་ཡོད་ལས་དོན་བསྒྲུབ་པའི་སྐབས་སུ་སྟབས་མ་ལེགས་པའམ་དོགས་ཟོན་གྱིས་མ་འདང་བར་རང་ལུས་ལ་གཞན་ནས་རིམས་ནད་གཞན་པ་འགོ་བའི་ཉེན་ཁ་བྱུང་བར་གོ་དགོས།དེར་རྒྱ་སྐད་ཀྱིས་职业暴露ཟེར་ལ། 职业ཟེར་བ་དེར་ལས་རིགས་ཞེས་བསྒྱུར་འདུག་རུང་སྐབས་འདིར་ལས་ཀ་བྱེད་བཞིན་པའི་སྐབས་སུ་གོ་དགོས་པས་ལས་ཐོག་ཅེས་བསྒྱུར་བ་ཡིན་ཞིང་།暴露ཟེར་བ་ནི་ཕྱིར་མངོན་ནམ་ལྷང་འབུད།ཡང་ན་རྗེན་པར་བུད་པ་སོགས་ཀྱི་དོན་ཡིན་རུང་། འདིར་དོགས་ཟོན་གྱིས་མ་འདང་བས་དམར་རྗེན་དུ་བུད་པའི་དོན་འདུག་པར་སྙམ་པས་གནས་སྐབས་རང་འཐུས་ཤོར་ཞེས་བཏགས་པ་ཙམ་མོ། ། སྤྱིར་རིམས་ནད་རིགས་མང་པོར་ལས་ཐོག་འཐུས་ཤོར་ཟེར་བ་ཡོད་ཀྱང་།སྐབས་འདིར་བཤད་པའི་ལས་ཐོག་འཐུས་ཤོར་ནི་ཨེ་ཛི་འགོག་བཅོས་དང་ཨེ་ནད་ཅན་བདག་སྐྱོང་བྱ་བའི་གོ་རིམ་ཁྲོད་ནས་སྟབས་མ་ལེགས་པར་ཨེ་དུག་ཅན་དང་ཨེ་ནད་ཅན་གྱི་རྨ་ཁའམ་གསང་ལམ་ནས་བྱུང་བའི་ཁྲག་དང་གཤེར་ཁུའི་རིགས་རང་ལུས་ཀྱི་རྨ་ཁ་དང་གས་སྲུབས་སོགས་ཀྱི་ནང་དུ་ཤོར་བར་གོ་དགོས། འོ་ན། ནད་པ་དང་ཁྲག་གཤེར་གྱི་འབྲེལ་བ་ཡོད་སྐབས་ངེས་པར་ཏུ་འགོ་བ་སྲིད་དམ་ཞེ་ན། དེ་ནི། ༡རྨ་ཁ་གཏིང་ཚད། ༢ ཁྲག་གཤེར་གྱི་མང་ཚད། ༣ ནད་དུག་གི་འདུས་ཚད། སོགས་ལ་རག་ལས་པས་ཆ་རྐྱེན་གསུམ་འཛོམས་དགོས།ཆ་རྐྱེན་གསུམ་པོ་འདི་འཛོམས་སོང་ན་ད་གཟོད་འགོ་བ་ལས་ཕྱིའི་སྐྱི་ལྤགས་ལ་ཐུག་ཙམ་གྱིས་འགོ་འགྲོ་བ་ཞིག་མ་ཡིན་པ་ཤེས་དགོས། སྤྱིར་ལས་ཐོག་འཐུས་ཤོར་གྱི་འགོས་ཚད་ནི་བརྒྱ་ཆ་༠་༣༣ཙམ་ཡིན་ལ།དེ་སྔོན་ཉེན་ཞུ་ཐོ་འགོད་བྱས་པའི་མི་༢༧༡༢ལས་གཅིག་ལའང་འགོས་མེད་པར་བཤད་རུང་། མི་སུ་ཡིན་རུང་རང་ལུས་སྲུང་སྐྱོབ་ལ་དོགས་ཟོན་ནན་མོ་བྱ་དགོས།ཆེད་ལས་ཀྱི་སྨན་པ་དང་ཞིབ་འཇུག་པ་སོགས་ཡིན་ན་མ་གཏོགས། དེར་ཆེད་དམིགས་ཀྱི་ཉེན་སྐྱོབ་（保险）ཉོ་རྒྱུ་མེད་ལ།རང་བཞིན་གྱི་ཨེ་འགོག་ཤེས་བྱ་དྲིལ་སྒྲོག་པ་ཞིག་ཡིན་ན་ནི་རྒྱལ་ཁབ་ཀྱིས་དེར་འགན་ལེན་དང་ཉེན་སྐྱོབ་སོགས་ཀྱང་བྱ་བཞིན་མེད་ཕྱིན།ངེས་པར་ཏུ་རང་རྟོགས་ཀྱིས་རང་ལུས་གཅེས་སྲུང་བྱ་དགོས། གལ་ཏེ་སྟབས་མ་ལེགས་པར་ལས་ཐོག་འཐུས་ཤོར་སོང་བ་ཡིན་ན་ཅི་ཞིག་བྱ་དགོས་ཞེ་ན། ༡རྨ་ཁ་དང་ཐག་ཅུང་རིང་བའི་སར་དལ་མོས་མནན་ཏེ་རིམ་བཞིན་ཁྲག་ཕྱིར་ཐོན་དུ་འཇུག་པ། ༢སྦུག་ཆུའི་ཁར་དལ་མོར་ཆུས་བཤལ་དུ་འཇུག་པ་དང་། བཟའ་ཚྭའི་ཚྭ་ཁུས་བཤལ་བ། ༣ཆང་བཅུད་སོགས་ཀྱིས་དུག་སེལ་ལེགས་པོ་བྱེད་པ། ༤ ལས་ཐོག་འཐུས་ཤོར་གྱི་ཚད་མཐོ་དམན་ལ་གཞིག་ནས་ཆུ་ཚོད་༢༤ཡི་ནང་དུ་PEPསྔོན་འགོག་སྨན་བཅོས་བྱ་བ་ཡོད་རུང་།དེ་ནི་ཆེད་ལས་སྨན་པ་དང་ཞིབ་འཇུག་པར་ཁ་ཕྱོགས་པ་ཞིག་ཡིན་ལ། དེའི་གོ་རིམ་ཡང་ཅུང་ཉོག་དྲ་ཅན་ཞིག་ཡིན་པས་དང་པོ་ནས་རང་ཉིད་རང་སྲུང་བྱ་བའི་འདུ་ཤེས་ཡོད་པ་ནི་ཆེས་གལ་ཆེ་བ་ཡིན་པར་སྙམ།
ཙོམ་མདོ་དཔལ་འབར་
ཙོམ་མདོ་དཔལ་འབར་ནི་ས་ཆ་ཞིག་གི་མིང་ཡིན་ཞིང་། དེང་སང་སི་ཁྲོན་ཞིང་ཆེན་དཀར་མཛེས་ཁུལ་དཔལ་ཡུལ་རྫོང་གི་མངའ་ཁོངས་སུ་གཏོགས།  རྫོང་མཁར་ནས་རྔུལ་ཆུ་གྱེན་དེད་ཀྱིས་ཕྱིན་པའི་ཤར་ལྷོའི་ཕྱོགས་ཀྱི་སྤྱི་ལེ་ཉེར་བརྒྱད་མཚམས་སུ་དེང་གི་ཡུལ་ཚོའི་སྲིད་གཞུང་ཡོད་ལ།    དཔལ་འབར་གྲོང་ནི་ཡུལ་ཚོའི་ལྷོ་ངོས་ཀྱི་ལུང་ཆེན་ཞིག་ཏུ་ཡོད། གནས་འདིར་རབ་བྱུང་གསུམ་པའི་ལྕགས་སྤྲེལ་སྤྱི་ལོ་༡༢༠༠ལོར་བཀའ་བརྒྱུད་ཟུང་བཞི་ཡ་བརྒྱད་ལས་སྨར་ཚང་བཀའ་བརྒྱུད་ཀྱི་སྲོལ་འབྱེད་སྨར་པ་ཤེས་རབ་ཡེ་ཤེས་ཀྱི་ཐུགས་སྲས། འགྲོ་མགོན་རིན་ཆེན་དཔལ་གྱིས་གནས་གསར་དགོན་པ་ཕྱག་བཏབ་པས། དགེ་འདུན་གྱི་སྡེ་བརྒྱ་ཕྲག་བཅུ་གསུམ་ལྷག་འདུས་ཤིང་། ཙོམ་མདོ་གནས་གསར་དགོན་ཞེས་སྨར་ཚང་བཀའ་བརྒྱུད་ཀྱི་གདན་ས་ཆེ་ཤོས་སུ་གྱུར་པ་དང་། གནམ་ལ་ཉི་ཟླ་གཉིས། ས་ལ་ཤོ་ཙོམ་གཉིས་ཞེས་རྩ་བའི་གདན་ས་དཔལ་གྱི་ཤོ་དགོན་པ་དང་ཕྲིན་ལས་མཉམ་པར་བྱུང་མོད། གདན་ས་འཛིན་པའི་ཁྲི་རབས་བཅོ་ལྔ་བྱུང་བའི་རྗེས་སུ་དུས་ཡུན་ཅི་ཙམ་གནས་པ་དང་། རྒྱུ་རྐྱེན་གང་གིས་འཇིག་པ་སོགས་མ་འཚལ། དེང་སང་རྗེས་ཤུལ་ཙམ་ཞིག་ཡོད་སྐད་འདུག་ཀྱང་ས་ཁྲའི་ངོས་ནས་བཙལ་འཚོལ་མ་ཐུབ་ལ།  དཔལ་འབར་གྲོང་པ་དེང་གི་ཙོམ་མདོ་ཡུལ་ཚོའི་སྲིད་འཛིན་གྱི་ས་ཁོངས་སུ་གནས་ཀྱང་།  གནས་གསར་དགོན་ཤུལ་ཡོད་སའི་ཕྱོགས་དེ་ཡུལ་ཚོ་གཞན་གྱི་མངའ་ཁོངས་སུ་ཚུད་ཡོད་ཟེར། དུས་རབས་བཅུ་དྲུག་པའི་ནང་དུ་སྡེ་དགེ་རྒྱལ་པོ་བླ་ཆེན་བྱམས་པ་ཕུན་ཚོགས་ཀྱིས་མངའ་རིས་རྒྱ་བསྐྱེད་མཛད་སྐབས་འདི་ཕྱོགས་ཀྱི་དགོན་གནས་ཁ་ཤས་འཐོར་ཞིག་ཕྱིན་པའི་སྐོར་ངག་རྒྱུན་ཟར་ཟིར་བཤད་རྒྱུ་ཡོད་ཚོད་འདུག་ཀྱང་མི་བདེན་སྙམ་སྟེ། སྡེ་དགེའི་རྒྱལ་རབས་རྙིང་གྲས་དགེ་ལེགས་ནོར་ཕྲེང་དུ། ཙོམ་མདོ་ནི་དཔོན་ཆུང་གེ་འཕན་ཨི་གཞིའི་སྡེ་ཡིན་པས་བླ་ཆེན་ལ་གཙང་འབུལ་ཞུས། ཞེས་འཁོད་པས་དམག་ཤུགས་ཀྱིས་དབང་སྒྱུར་བྱས་མེད་པར་མངོན། རྗེས་སུ་དཔལ་སྤུངས་དགོན་པའི་སྐུ་ཚབ་གཅིག་གི་འོག་ཏུ་ཙོམ་མདོ་དཔལ་འབར་གྱི་སྡེ་དུད་བརྒྱད་ཅུ་ཐམ་པ་ཡོད་པས་སྡེ་དགེ་རྒྱལ་པོས་མཆོད་ཐེབས་སུ་སྩལ་བ་མིན་ནམ་སྙམ། ད་རུང་དུས་རབས་བཅོ་ལྔ་པའི་ནང་དུ་ཙོམ་མདོ་དཔལ་འབར་དུ་པར་དུ་བརྐོས་པའི་ཤིང་པར་གྱི་དཔེ་ཆ་པར་མ་ཞིག་ཀྱང་ཉེ་ཆར་ཁོ་བོའི་ལག་ཏུ་སོན་པས། སྐབས་དེར་ཆོས་རིག་འཆད་ཉན་ཙམ་དུ་མ་ཟད། པར་རྐོས་ཀྱི་ལག་རྩལ་རིག་གནས་ཧ་ཅང་དར་ཡོད་པ་ཤེས་ཐུབ་བོ། །
མ་ཧེ།
མ་ཧེ་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
རྐྱང་ཁྲ།
རྐྱང་ཁྲ་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
གཉན།
1 གཉན་འོ་འཐུང་སྲོག་ཆགས་ཀྱི་རིགས་གཅིག་རེད། གཟུགས་ལུག་དང་འདྲ 2 གཟུགས་མེད་ཀྱི་སེམས་ཅན་ཞིག་སྟེ།གཉན་ནི་བྲག་སྣ་དང་། ལུང་འགག ཕ་བོང་སོགས་སུ་གནས་ཡོད་པར་འདོད་ལ། རྒྱུན་པར་དེ་ས་གཉན་ས་ཞིག་རེད་ཟེར་བ་ཐོས་ཤིང་། འབའ་ཡུལ་ནང་ལུང་དུའང་ས་གཉན་རྡོ་གཉན་ཟེར་བའི་ས་མིང་ཡོད།  གཉན་ནི་ཕྱུགས་ལ་གོད་ཁ་དང་མི་ལ་ན་ཚ་གཏོང་མཁན་ཞིག་ཡིན་པས། རྒྱུན་པར་ས་གཉན་ས་ནས་འགྲོ་སྐབས་གཟབ་གཟབ་བྱེད་དགོས་པར་བཤད། སྡེ་བ་ཚོ་བ་དང་མི་སྒེར་གྱིས་བསྟོད་པའི་གཞི་བདག་ཕལ་ཆེར་ནི་བཙན་གཉན་གཉིས་ཀྱི་ཁོངས་སུ་འདུ་ལ། དེ་གཉིས་ལ་ཤིན་ཏུ་ཕྱོགས་རིས་ཆེ་བས་གཞི་བདག་མི་གཅིག་པའི་བར་ནས་བསང་དུད་འདྲེ་བ་ཡན་ཆད་ལ་ཤིན་ཏུ་གཟབ་དགོས་པ་རེད། རྒྱུན་པར་མི་རྣམས་ཀྱིས་གཞི་བདག་དཀར་ཕྱོགས་པ་དང་ནག་ཕྱོགས་པ་གཉིས་སུ་གཅོད་ལ། དཀར་ཕྱོགས་པ་དེ་བསྟོད་དགོས་ཤིང་། ནག་ཕྱོགས་པ་དེར་འཛེམས་དགོས་པ་རེད།
ཨེ་ཛིའི་འགོ་ལམ་གསུམ་ལས་ཕོ་མོའི་ལུས་འབྲེལ་གྱི་འགོ་མཆེད་དེ་ཅི་འདྲ་ཞིག་ཡིན་ནམ་
མཚན་མཐུན་དང་མཚན་ལྡོག་ཅི་ཞིག་ཡིན་རུང་།ཕན་ཚུན་འདོད་པ་སློང་བ་དང་། ལུས་འབྲེལ་བྱེད་པ།འདོད་ཁུ་དང་སྲུང་ཤུབས་འདོར་ལེན་བྱེད་པ། གཞན་དེང་སང་མི་ཁ་ཤས་ཀྱིས་སྤྱོད་བཞིན་པའི་རང་གི་འདོད་སྐོང་ཡོ་ཆས་（自慰器）སོགས་ཕན་ཚུན་བརྗེ་རེས་བྱས་པ་གང་ཡིན་རུང་།ཕྱོགས་གཅིག་པོ་ཨེ་ཛིའི་ནད་དུག་ཅན་ཞིག་ཡིན་ཚེ་ལུས་པོའི་གཡོ་འགུལ་དང་གཙུབ་བརྡར་ཁྲོད་ཁམས་དང་གྲང་བ་སོགས་གཤེར་ཁུའི་རིགས་གསང་ལམ་དང་རྨ་ཁ།གས་སྐྱོན། སེན་ཁ་སོགས་བརྒྱུད་ནས་གཅིག་ཤོས་ཀྱི་ལུས་སུ་ཨེ་དུག་འགོ་བཞིན་ཡོད་པ་དེར་ཕོ་མོའི་ལུས་འབྲེལ་འགོ་མཆེད་ཟེར་གྱིན་ཡོད། ལུས་འབྲེལ་འགོ་མཆེད་ཀྱི་འགོ་ཚད་ལ་རིགས་ཆེན་པོ་བཞི་ཡོད་པ་ལས།ཉེན་ཁ་ཆེས་ཆེ་བ་ནི་ཨེ་དུག་ཅན་གྱི་སྐྱེས་པས་སྐྱེས་པ་དང་ལུས་འབྲེལ་བྱས་པ་དེ་ཡིན་ལ། དེའི་འཕྲོ་ནས་ཨེ་དུག་ཅན་གྱི་སྐྱེས་པས་བུད་མེད་དང་ལུས་འབྲེལ་བྱས་པ་དང་།དེ་ནས་ཨེ་དུག་ཅན་གྱི་བུད་མེད་ཀྱིས་ཕོ་དང་ལུས་འབྲེལ་བྱས་པ་དེ་ཡིན་ཞིང་། ལྟོས་བཅས་ཀྱིས་ཉེན་ཚབས་ཅུང་ཆུང་བ་ནི་ཨེ་དུག་ཅན་བུད་མེད་ཀྱིས་བུད་མེད་དང་ལུས་འབྲེལ་བྱས་པ་དེ་ཡིན།གཞན་རེག་དུག་དང་པགས་ནད་སོགས་ཡོད་ན་ལྟོས་བཅས་ཀྱིས་ཉེན་ཁ་ཆེ་བཞིན་ཡོད་ལ། བདེ་འཇགས་ལུས་འབྲེལ་ཏེ།སྲུང་ཤུབས་གྱོན་ཅིང་ལུས་འབྲེལ་བྱས་ན་བརྒྱ་ཆ་བརྒྱ་ཡིས་འགོག་ཐུབ་ཀྱིན་མེད་རུང་གནས་སྐབས་རང་འདི་ནི་ལུས་འབྲེལ་སྐབས་ཀྱི་ཨེ་དུག་སྔོན་འགོག་གི་བྱེད་ཐབས་ཉག་གཅིག་ལྟ་བུ་རུ་གྱུར་ཡོད་པས།ཚང་མས་བདེ་འཇགས་ལུས་འབྲེལ་གྱི་ཤེས་བྱ་ཁྱབ་གདལ་གཏོང་བར་ཞུ་ཞུ། འོ་ན། སྲུང་ཤུབས་གྱོན་སྐབས་བརྒྱ་ཆ་བརྒྱ་ཡིས་བདེ་འཇགས་ཡིན་པས་མ་ཁྱབ་ན།ཕོ་མོ་གཉིས་ལས་སུ་ཞིག་ཉེན་ཁ་ཆེ་ཤོས་ཡིན་ཞེ་ན། སྲུང་ཤུབས་གྱོན་པའི་ཆ་རྐྱེན་འོག་ཕོ་མོ་གཉིས་ལས་ཕོ་ལ་ཉེན་ཁ་ཅུང་ཡོད་ཅེས་ཆེད་ལས་མཁས་པས་གསུངས་བཞིན་འདུག་གོ།